
SE  SIDE  8 


PÅ  OMSLAGET 

Hvordan  kan  vi  hjælpe  de  unge  til  at  føle,  at  der  er  brug  for 
dem  i  Kirken?  Se  »Hjælp  de  unge  til  at  føle  sig  elsket«,  side  42. 
Forsiden:  Foto:  ©  Tony  Stone  Images,  Bags/den:  Foto: 
Richard  M.  Romney. 

LILLE  LIAHONAS  FORSIDE 

To  børn,  som  deltog  i  rekonstruktionen  af  de  sidste  dages 
helliges  vandring  til  Utah,  viser  deres  slidte  sko.  Se  »Venner  i 
nyhederne«,  side  6.  Foto:  Welden  C,  Andersen. 

KIRKEMEDLEMMERNES  KÆRLIGHED 

Lige  siden  jeg  begyndte  at  læse  Liahona 
(koreansk),  har  jeg  følt,  at  jeg  kunne  tackle 
mine  problemer.  Der  er  så  mange  dejlige 
budskaber  i  tidsskriftet,  som  hjælper  mig  til 
at  lære  Herren  bedre  at  kende.  Jeg  ser  også 
på  mine  søskende  i  Kirken  med  andre  øjne. 
Jeg  fornemmer  deres  mod,  og  det  gør  mig 
meget  glad.  Ved  at  læse  tidsskriftet 
fornemmer  jeg  andre  medlemmers 
kærlighed  og  omsorg  for  mig. 

Rent  materielt  har  jeg  ikke  meget,  men 
jeg  har  evangeliet.  Og  hver  gang  jeg  kigger 
på  omslaget  til  julinummeret  fra  1998,  føles 
Herrens  And  meget  nær. 

Jong  Yoon  Mo, 

Young  Do  Gren, 

Pusan  Distrikt  Vest  i  Korea 


LETTERE  TILGÆNGELIG  FOR  BØRN 

Vi  har  bemærket,  at  børnesektionen, 
Kinderstern  (tysk),  er  hæftet  sammen  ned  de 
øvrige  sider  i  Der  Stern.  Mange  medlemmer, 
som  har  børn,  mener,  at  det  er  upraktisk. 
Børnene  anvender  Kinderstern  i  hjemmet  og 
i  Primary,  mens  de  unge  og  voksne  anvender 
Der  Stern  i  deres  klasser  og  taler  eller  til 


hjemmelærer-  eller  besøgslærerindebesøg. 
Hvis  de  to  sektioner  skal  benyttes  samtidig, 
er  man  nødt  til  at  tage  børnesiderne  ud  og 
hæfte  dem  sammen  bagefter.  Hvis  man  ikke 
tager  børnesiderne  ud,  så  er  børnene  mindre 
motiveret  til  at  læse  dem,  fordi  de  skjuler  sig 
inde  midt  i  bladet  blandt  voksen-  og 
ungdomsstof  -  det  gør  dem  ikke  lettilgæn- 
gelige for  børn.  Vi,  der  næsten  dagligt 
arbejder  med  og  anvender  disse  redskaber, 
håber,  at  Kinderstern  bliver  lettere  tilgæn- 
gelig for  børn. 

Christian  og  Rahel  Graub, 
Altstetten  Ward, 
Ziirich  Stav  i  Schweiz 

Redaktørens  bemærkning:  Det  er  vores 
mål,  at  gøre  tidsskriftet  tilgængeligt  og  anvende- 
ligt for  læsere  i  alle  aldre.  I  gennem  det  sidste  års 
tid,  fra  juninummeret  1998,  har  tidsskriftets 
indbinding  omfattet  en  klæbestrimmel,  som 
holder  børnesektionens  sider  sammen. 
Børnesektionen  er  stadig  hæftet  sammen  med 
de  øvrige  sider  i  bladet.  Men  når  man  tager 
børnesektionen  ud,  holdes  den  sammen  af 
klæbestrimlen.  Vi  håber,  at  den  form  for  indbin' 
ding  gør  det  muligt  for  børn  at  læse  og  benytte 
sektionen  uafhængigt  af  resten  afbladet. 

Vi  opfordrer  alle  vore  læsere  til  at  indsende 
kommentarer  og  forslag  til  Liahona.  Send  breve, 
artikler  og  forslag  til  International  Magazine, 
50  East  North  Temple  Street,  Floor  25,  Salt 
Lake  City,  l/T  84150-3223,  USA. 

BUDSKAB  FRA  DET  FØRSTE  PRÆSIDENTSKAB 


INSPIRERENDE 
TANKER 


Præsident  Gordon  B.  Hinckley 


KIRKEN 


»Jesu  Kristi  Kirke  af  Sidste  Dages  Hellige  er  enestående  i  verden.  Den  blev 
oprettet  ved  Gud  den  evige  Faders  og  den  opstandne  Herre,  Jesu  Kristi  besøg 
til  en  ung  mand,  hvis  sind  ikke  var  formørket  af  andre  kirkers  lærdomme  og 
verdens  filosofi.  Hans  sind  var  rent.  Hans  opfattelsesevne  var  skarp.  Og  han 
tog  imod  de  åbenbaringer,  som  kom  til  ham  fra  den  Almægtige.  Så  efter  den 
første  storslåede  åbenbaring,  som  jeg  håber,  at  I  alle  har  læst  om,  kom  andre 
bekræftelser  på  Guds  magt,  nemlig  Mormons  Bog,  der  er  endnu  et  vidne  om 
vor  Herre  Jesus  Kristus,  og  det  hellige  præstedømme,  som  bemyndiger  enhver 
værdig  mand  til  at  tale  i  Guds  navn.  Der  er  intet  i  denne  verden,  som  kan 
måle  sig  med  denne  Kirke.«1 


»Herren  forventer 

meget  af  sit  folk.  Vi 

hører  til  hans  folk  ...  Han 

forventer,  at  vi  elsker  ham, 

tilbeder  ham  og  gør 

hans  vilje.« 

SIDSTE  DAGES  HELLIGE  ER  KRISTNE 


»Det  er  en  stor  misforståelse,  at  vi  ikke  følger  Jesus  Kristus.  Det  er  den 
vedvarende  påstand,  som  slynges  imod  os.  Der  er  overhovedet  ikke  hold  i 
den.  Hvis  der  findes  noget  folk  i  denne  verden,  som  tror  på  Jesus  Kristus,  så 
er  det  denne  Kirkes  folk.  Kirken  bærer  hans  navn.  Han  er  den  centrale 

skikkelse  i  al  vores  gudsdyrkelse.  Det  er  en  misforståelse, 
som  er  blevet  skabt  og  viderebragt  længe,  men  den  er 
ved  at  forsvinde.  Tiderne  ændrer  sig.  Vi  møder  større  for- 
ståelse, end  vi  tidligere  har  gjort.  Jeg  mener,  at  det  er  en 
tid,  hvor  Kirken  møder  megen  velvilje.«2 

NADVERMØDE 

»Hvor  er  det  dog  en  herlig  velsignelse,  at  kunne 
modtage  nadveren  hver  uge.  Hvor  er  det  dog  et  vidun- 
derligt privilegium  at  komme  til  nadvermøde  og  nyde 
nadveren,  symbolet  på  vor  Herre  Jesus  Kristus  og  hans 
store  sonoffer,  som  gør  det  muligt  for  os  at  opstå  fra 
graven  til  en  herlig  fremtid.  Jeg  håber,  at  vi  alle  over- 
værer vore  nadvermøder.  Jeg  håber,  at  vi  erkender,  at  det 
er  en  dejlig  mulighed  og  en  vidunderlig  velsignelse.«3 

ÆGTEMÆNDS  ANSVAR 

»I  mænd,  som  er  gift,  har  et  stort  ansvar  for  at  være 
gode  mænd,  gode  ægtemænd!  Vær  aldrig  grov  over  for 
jeres  hustruer.  Vær  aldrig  grov  over  for  jeres  børn.  Men 
tag  dem  i  jeres  favn  og  lad  dem  føle  jeres  kærlighed  og 
værdsættelse  og  respekt.  Vær  gode  ægtemænd.  Vær  gode 
fædre.  Glem  aldrig,  at  hvis  I  en  dag  indtræder  i  den 
højeste  grad  af  herlighed  i  det  celestiale  rige,  så  bliver  det 
hånd  i  hånd  med  jeres  hustru.  I  kommer  der  ikke  alene. 
Hvis  I  kommer  der,  bliver  det  sammen.  Hun  er  Guds 
datter,  ligesom  du  er  Guds  søn,  og  hun  fortjener  det 
bedste,  som  du  kan  give  hende.  Elsk,  værdsæt  og  vær  tro 
mod  den,  du  har  giftet  dig  med.«4 

TIENDE 

»Da  jeg  var  dreng,  besøgte  vi  biskoppen  hvert  år  i 
december  -  far,  mor  og  alle  deres  børn.  Biskoppen  havde 


ikke  noget  kontor  henne  i  kirkebygningen.  Vi  tog  hjem 
til  ham.  Og  han  kaldte  os  ind  enkeltvis  og  forhørte  sig 
om,  hvor  meget  vi  havde  betalt  i  tiende,  og  hvor  meget 
vi  ønskede  at  betale.  Børnenes  indbetaling  var  meget 
lille.  Jeg  tror,  at  det  har  kostet  mere  at  holde  rede  på 
den,  end  beløbet  egentlig  var  værd,  men  det  betød 
noget  for  os.  Selv  da  vi  var  små  børn,  stod  vi  i  Kirkens 
tiendebøger,  og  siden  da  har  det  aldrig  været  svært  at 
betale  tiende.«5 

UNGE,  VÆR  TROFASTE 

»I  drenge,  som  bærer  Det  Aronske  Præstedømme,  I 
piger,  som  tilhører  Kirkens  store  hær  af  unge  piger,  I, 
som  er  seminar-  og  institutelever,  hold  fast  ved  troen. 
Lad  ikke  noget  som  helst  komme  i  vejen  for  jeres 
trofasthed  som  medlemmer  af  Kirken.  Stå  fast  og  vær 
sanddru!  Knæl  ned  og  bed  jeres  bønner  morgen  og 
aften.  Bed  jeres  himmelske  Fader  om  at  beskytte  og 
vejlede  jer,  at  lede  og  velsigne  jer.  Lad  jer  ikke  lokke  ud 
i  umoral.  Det  kan  virke  fristende,  men  det  vil  knuse  jer. 
Det  kan  bogstaveligt  knuse  jer.  Jeg  behøver  ikke  at 
fortælle  jer,  hvad  der  er  forkert.  Enhver  af  jer  ved,  hvad 
der  er  forkert.  Enhver  af  jer  ved,  hvad  der  er  rigtigt. 
Vælg  det  rette!«6 

UDDANNELSE 

»Det  er  så  vigtigt,  at  I  unge  mænd  og  unge  kvinder  far 
al  den  uddannelse,  som  I  kan  få.  Herren  har  tydeligt  sagt, 
at  hans  folk  skal  erhverve  sig  kundskab  om  nationer  og 
riger  og  det,  der  hører  denne  verden  til,  ved  at  uddanne 
sig,  ja,  ved  læsning  og  ved  tro.  Uddannelse  er  den  nøgle, 
som  åbner  mulighedernes  port  for  jer.  Det  er  værd  at  yde 
ofre  for.  Det  er  værd  at  yde  en  indsats  for,  og  hvis  I 

uddanner  jer  bogligt  og  håndværksmæssigt,  vil  I  kunne 
yde  bidrag  til  de  samfund,  som  I  er  en  del  af.  Og  I  vil  være 
eksempler,  der  gør  jeres  Kirke  ære.  Mine  kære  unge 
brødre  og  søstre,  udnyt  alle  de  muligheder  for  uddannelse, 
som  I  har  adgang  til,  og  I,  fædre  og  mødre,  bør  opmuntre 
jeres  sønner  og  døtre  til  at  få  en  uddannelse,  som  kan 
velsigne  deres  liv.«7 

RÅD  TIL  MISSIONÆRERNE 

»I  forkynder  evangeliets  glade  budskab.  Det,  som  I 
underviser  i,  er  godt.  Det  gør  folk  lykkelige,  og  får  dem 
til  at  forbedre  deres  liv.  I  bør  smilende  gå  ud  og  udføre 
det  værk,  som  Herren  har  tildelt  jer,  og  han  vil  velsigne 
jer.  Og  den  styrke,  som  I  missionærer  besidder,  vil 
blive  en  milepæl  i  jeres  liv,  en  storslået  periode  i  jeres 
liv,  som  I  vil  se  tilbage  på  hele  livet  med  glæde  og 


»Mine  kære  unge  brødre  og  søstre, 
udnyt  alle  de  muligheder  for  uddan- 
nelse, som  I  har  adgang  til,  og  I, 
fædre  og  mødre,  bør  opmuntre  jeres 
sønner  og  døtre  til  at  få  en  uddan- 
nelse, som  kan  velsigne  deres  liv.« 


J   U  N 

taknemlighed.  I  er  på  mission  i  meget  kort  tid,  så  få      tro  på  Kirken.  Jeg  tror,  at  Gud  vil  drage  os  til  ansvar,  hvis 
mest  muligt  ud  af  det.«8  vi  svigter  på  dette  område.«10 


VÆR  VENLIGE 

»Vi  har  haft  en  generalautoritet,  Joseph  Anderson,  der 
blev  ældre  end  nogen  anden  af  Kirkens  generalautoriteter. 
Han  blev  102  år.  Han  virkede  som  privatsekretær  for  præ- 
sident Heber  J.  Grant  i  mange  år.  Præsident  Grant  fik  et 
slagtilfælde  og  blev  meget  syg,  og  om  aftenen  tog  Joseph 
Anderson  op  for  at  besøge  ham,  og  præsidenten  spurgte 
Joseph:  >Joseph,  har  jeg  nogensinde  været  uvenlig  mod 
dig?<  Og  Joseph  svarede:  >Nej,  præsident  Grant,  du  har 
aldrig  været  uvenlig  mod  mig.<  Så  sagde  præsidenten  med 
tårer  i  øjnene:  >Joseph,  det  glæder  mig  meget,  at  jeg  aldrig 
har  været  uvenlig  mod  dig.<  Han  døde  næste  dag.  Men 
hvor  var  det  herligt,  at  en  mand,  der  havde  arbejdet 
sammen  med  ham  i  så  mange  år,  kunne  sige,  at  den  mand, 
som  var  hans  leder,  aldrig  havde  behandlet  ham  uvenligt.«9 

PLEJ  NYE  MEDLEMMER 

»Jeg  bønfalder  jer,  hver  eneste  af  jer,  om  at  se  efter 
dem,  der  bliver  døbt.  Missionærerne  underviser  dem  i 
evangeliet,  men  det  er  jeres  opgave  og  ansvar  at  lægge 
armen  om  dem  og  være  deres  venner  og  besvare  deres 
spørgsmål  og  hjælpe  dem  med  deres  problemer.  Det  er 
ikke  let  at  blive  medlem  af  denne  Kirke.  Et  nyt  medlem 
må  forlade  gamle  venner  og  bekendte,  rydde  op  i  sit  liv 
og  blive  medlem  af  Kirken.  Vedkommende  har  brug  for 
hjælp.  De  har  brug  for  venner.  De  har  brug  for  noget  at 
se  til,  og  det  er  jeres  opgave,  hvadenten  I  er  ældre  mænd 
eller  unge  mænd,  hvadenten  I  er  ældre  kvinder  eller 
unge  kvinder,  hvadenten  I  er  drenge  eller  piger;  at  sørge 
for,  at  enhver  som  døbes  ind  i  denne  Kirke,  går  fremad  i 


HERRENS  FORVENTNINGER 

»Herren  forventer  meget  af  sit  folk.  Vi  hører  til  hans 
folk.  Næsten  alle,  som  er  til  stede  her,  er  trådt  ned  i 
dåbens  vande  for  at  få  forladelse  for  vore  synder.  I  er 
blevet  begravet  i  vandet  og  har  lagt  det  gamle  menneske 
fra  jer,  så  at  sige,  og  er  stået  op  af  vandet  til  et  nyt  liv, 
tilgivet  for  jeres  synder  og  parat  til  at  gøre  det,  som 
Herren  forventer  af  jer.  Hvad  forventer  han  så  af  dig  og 
mig?  Hvad  har  han  befalet  os  at  gøre?  Han  forventer,  at 
vi  er  gode  mænd  og  kvinder  -  ærlige  mænd  og  kvinder, 
oprigtige  mænd  og  kvinder,  troende  mænd  og  kvinder, 
godgørende  mænd  og  kvinder.  Det  er  hans  lære,  at  vi  skal 
blive  fuldkomne,  som  han  er  fuldkommen.  Det  er  en  af 
de  forventninger,  som  han  har  til  dem,  der  bliver 
medlemmer  af  hans  Kirke  og  rige.  Han  forventer,  at  vi 
elsker  ham,  tilbeder  ham  og  gør  hans  vilje.  >Du  skal  elske 
Herren  din  Gud  af  hele  dit  hjerte  og  af  hele  din  sjæl  og  af 
hele  dit  sind.  Det  er  det  største  og  det  første  bud<  (Matt 
22:37-38).  Det  er  ikke  bare  tomme  ord.  Det  er  ord,  som 
fortæller  os,  hvad  han  forventer  af  os  -  at  elske  ham  og 
følge  hans  smukke  eksempel.«11  □ 

NOTER 

1.  Møde  i  Praia  i  Såo  Tiago  på  Kap  Verde-øerne,  den  22. 
februar  1998. 

2.  Interview  med  Chuck  Henry,  KNBC  i  Los  Angeles  i 
Californien,  den  7.  marts  1997. 

3.  Regionalkonference  i  Ciudad  Juårez  i  Mexico,  den  15. 
marts  1998. 

4.  Præstedømmemøde  ved  regionalkonference  i  Ciudad  Juårez 
i  Mexico,  den  14.  marts  1998. 

5.  Fireside  i  Quito  i  Ecuador,  den  12.  august  1997. 

6.  Møde  i  Puebla  i  Mexico,  den  9.  november  1997. 

7.  Møde  i  Hermosillo  i  Mexico,  den  9.  marts  1998. 

8.  Møde  i  Accra  i  Ghana,  den  16.  februar  1998. 

9.  Præstedømmets  lederskabsmøde  ved  regionalkonference  i 
Port  Hartcourt  i  Nigeria,  den  14.  februar  1998. 

10.  Møde  i  Leon  i  Mexico,  den  11.  marts  1998. 

11.  Møde  i  Las  Palmas  på  De  Kanariske  Øer,  den  13. 
februar  1998. 


FORSLAG  TIL  SAMTALEEMNER 
FOR  LfJEMMELÆRERNE 


»I  (missionærer)  forkynder  evan- 
geliets glade  budskab.  Det,  som  I 
underviser  i,  er  godt.  Det  gør  folk 
lykkelige,  og  får  dem  til  at 
forbedre  deres  liv.  I  bør  smilende 
gå  ud  og  udføre  det  værk,  som 
Herren  har  tildelt  jer,  og  han  vil 
velsigne  jer.« 


1.  »Og  hvad  de  taler,  drevet  af  den  Helligånd,«  har 
Herren  sagt  om  det,  som  hans  tjenere  siger,  »skal  være 
Herrens  vilje,  skal  være  Herrens  sind,  skal  være 
Herrens  ord,  Herrens  røst  og  Guds  kraft  til  saliggørelse« 
(L&P68:4). 

2.  Udvælg  under  bøn  de  uddrag,  som  vil  kunne  styrke 
og  velsigne  de  familier,  som  du  er  hjemmelærer  for. 

Joan  Porter  Ford  og  LaRene  Porter  Gaunt 

Srilaksanaa  »Sri«  Suntarahut 
blev  født  den  4.  juli  1924  i 
Bangkok  i  Thailand.  Hendes 
far  var  læge  for  prinsen,  og  hendes 
mor  var  veninde  med  Hendes 
Majestæt  Dronning  Intharasaksaji. 
Sris  familie  besøgte  ofte  dronningen  i 
teakpaladset.  Da  Sri  var  seks  år 
gammel,  bad  dronningen  om  lov  til 
at  opdrage  hende.  Det  blev  aftalt  på 
betingelse  af,  at  Sri  frit  kunne  besøge 
sin  familie. 

Dronningen  elskede  Sri  som  sin 
egen  datter.  »Jeg  sov  i  dronningens 
sovegemak  på  en  madras  foran  dron- 
ningens seng,«  fortæller  søster  Sri. 
»Eftersom  der  ikke  var  skærme  for 
vinduerne,  var  sengene  omgivet  af 
store  silkenet.  Hver  morgen  stod  jeg 
op  sammen  med  dronningen,  klædte 
mig  på,  spiste  morgenmad  og  læste 
for  hende.  Efter  morgenmaden  gik 
jeg  i  en  skole,  hvor  europæiske 
nonner  underviste.  Jeg  måtte  kun 
tale  engelsk  i  skolen.  Efter  skoletid 
vendte  jeg  tilbage  til  paladset,  spiste 
sammen  med  dronningen  og  læste 
for  hende  igen.  Sådan  formede  mit 


liv  sig  i  otte  år.  Som  følge  heraf  fik  jeg 
en  bedre  uddannelse,  end  mange 
andre,  som  har  studeret.« 

Da  Sri  gik  i  skole,  så  hun  tit  på 
den  engelske  bibel.  »I  hjertet  sagde 
jeg:  En  dag  må  jeg  læse  den  bog,«  siger 
Sri.  »Men  det  var  en  familietradi- 
tion, at  vi  børn  skulle  holde  os  til 
landets  religion.« 

Sri  boede  hos  dronningen,  indtil 
hun  var  17  år.  Derefter  kom  hun  ind 
på  Chullongkorn  universitetet.  På 
grund  af  sine  fremragende  sprog- 
kundskaber blev  hun  regnskabsfører 
for  en  gruppe  højtstående  embeds- 
mænd efter  anden  verdenskrig. 

Sri  var  gift  og  havde  sin  egen 
familie,  da  ældsterne  Larry  White  og 
Carl  Hansen  traf  hende  i  1968.  »Til 
at  begynde  med  brød  jeg  mig  ikke 
meget  om  missionærerne,«  siger 
søster  Sri,  »men  de  blev  ved  med  at 
komme  tilbage.  Jeg  lod  Mormons 
Bog  stå  på  hylden  i  tre  måneder.  En 
aften  besluttede  jeg  at  se  på  den,  så 
jeg  tog  den  og  bad:  >Hvis  der  er 
noget  gavnligt  for  mig  i  den,  så  lad 
mig  vide  det.<  Jeg  slog  op  i  bogen  og 


Til  venstre: 

Srilaksanaa  »Sri« 

Suntarahut.  Baggrund: 

Udsnit  af  thailandsk 

arkitektur.  Herover: 

Teakpaladset.  Herunder: 

Mormons  Bog  på 

thailandsk. 

læste,  til  jeg  ikke  orkede  mere.  Jeg  fik 
tårer  i  øjnene.  Så  pressede  jeg  bogen 
ind  til  mit  bryst.  Kort  efter  gik  jeg  op 
på  mit  værelse  og  lukkede  døren. 
Det  var  første  gang,  jeg  knælede  i 
bøn.  Jeg  græd  og  råbte:  >Min  Fader! 
Min  Fader!  <  Jeg  vidste,  at  han  ville 
høre  mig.  Jeg  bad  og  græd  længe.  Da 
jeg  rejste  mig,  begyndte  jeg  atter  at 
læse  uden  ophold.«  Sri  og  to  af 
hendes  børn  blev  døbt  den  4.  juli 
1968  på  hendes  44  års  fødselsdag. 

Den  uddannelse,  som  Sri  havde 
fået  hos  dronningen,  gjorde  hende 
ikke  alene  i  stand  til  at  læse 
Mormons  Bog  på  engelsk,  men  gav 
hende  også  mulighed  for  at  spille  en 
vigtig  rolle  i  bogens  oversættelse  til 
thailandsk.  Oversættelsen  begyndte 
i  1970,  og  Sri  blev  bedt  om  at  være 
chefoversætter  for  oversættelsesko* 
miteen.  Projektet  blev  fuldført  i 
1974,  og  Mormons  Bog  blev  trykt  på 
thailandsk  i  1976. 

»Arbejdet  med  oversættelsen  gav 
mig  stor  åndelig  styrke,«  siger  søster 
Sri.  »Jeg  elsker  min  himmelske 
Fader  højt,  fordi  han  har  udøst  disse 
tungemålsgaver  og  sprogkundskaber 
over  mig.« 

I  1975,  mens  man  ventede  på 
godkendelsen  af  oversættelsen  af 
Mormons  Bog,  begyndte  hun  at 
oversætte  Lære  og  Pagter.  De  øvrige 

Øverst:  Nogle  af  de  200 
medlemmer,  som  besøgte  templet  i 
Manila  i  Filippinerne  i  juni  1990  på 
den  første  thailandske  tempeltur. 
Til  venstre:  Udsnit  af  thailandsk 
arkitektur. 


medlemmer  af  oversættelseskomi- 
teen  indstillede  af  forskellige  årsager 
deres  arbejde,  så  Sri  var  drivkraften 
bag  oversættelsen  af  skrifterne. 
Skønt  hun  passede  sit  arbejde  om 
dagen,  følte  hun  sig  ofte  tilskyndet  til 
at  fortsætte  med  at  oversætte,  når 
hun  kom  hjem.  Ofte  arbejdede  hun 
til  langt  ud  på  natten  og  lavede  en 
råoversættelse  af  så  mange  vers,  hun 
overhovedet  kunne  nå,  så  hun  havde 
dem  parat  til  de  daglige  møder  i 
oversættelseskomiteen.  Engang 
deltog  hun  sammen  med  andre 
kirkemedlemmer  i  et  oprydningspro- 
jekt.  Da  de  havde  arbejdet  i  adskil- 
lige timer,  sagde  de  andre,  at  hun 
skulle  gå  hjem  og  hvile  sig.  Sri  sagde, 
at  hun  allerede  hvilede  sig,  for  hvis 
hun  gik  hjem,  ville  hun  føle  sig 
tilskyndet  til  at  oversætte,  og  så 
kunne  hun  ikke  sove.  Oversættelsen 
af  Lære  og  Pagter  lå  klar  i  1979. 

Inden  dronningen  døde  i  1974, 
besøgte  Sri  hende  på  hospitalet.  Alle 
hofdamerne  sad  efter  rang  på  gulvet 
rundt  om  dronningens  seng. 
»Dronningen,  som  havde  svære 
smerter,  rettede  sig  op  for  at  se  mig, 
da  jeg  trådte  ind,«  siger  søster  Sri. 
»Hun  sagde:  >Kom  hen  til  mig.<  Jeg 
stillede  mig  ved  siden  af  hende.  Hun 
sagde:  >Jeg  elsker  dig  stadig. <  Jeg  vil 
altid  være  dronningen  taknemlig.  På 
grund  af  alt  det,  som  jeg  lærte  hos 
hende,  kunne  jeg  læse  Mormons  Bog 
og  tage  imod  evangeliet.  Takket 
være  hende  lærte  jeg  at  skrive  og 
tale  korrekt  thailandsk  -  det  sprog, 
som  Mormons  Bog  og  Lære  og  Pagter 
er  oversat  til.«  □ 

»HAN  SKAL  KENDE 
MIN  LÆRE« 


Ældste  Kenneth  Johnson 

De  Halvfjerds 

ILLUSTRERET  AF  BRAD  TEARE 


Kun  ved  at  gøre  Herrens  vilje  kan  vi  få 
en  sikker  vished  om  de  evangeliske 
princippers  evige  værdi. 

For  nogle  år  siden  fortalte  en  af  mine 
forretningsforbindelser   mig   om   sin 
forretning,  som  bestod  i  at  sælge 
brugte  møbler  og  andet  bohave  sammen 
med  sin  far.  De  opkøbte  deres  varer  på  aukti- 
oner, markeder  og  hos  private.  De  sikrede  sig  altid, 
at  de  kunne  tjene  mere  på  at  sælge  genstandene, 
end  de  havde  betalt  for  dem. 

Ved  en  bestemt  lejlighed  havde  sønnen  indgået 
aftale  om  at  afhente  et  dødsbo.  I  en  af  stuerne  i 
hjemmet  hang  et  maleri.  Han  stoppede  op  og  så 
nærmere   på   det,    mens   han   tænkte   over 
muligheden  for  en  dag  at  falde  over  en 
antikvitet  eller  et  maleri,   som  havde 
større  værdi  end  den  tidligere  ejer  var 
klar  over.  Men  han  konkluderede,  at 
dette  maleri  ikke  hørte  til  i  den  kate- 
gori,  og  bar  det   ud  til  de   øvrige    i 
genstande  i  hans  varevogn. 
Senere  da  han  og  hans  far 
læssede  varerne  af  vognen, 


/i 


tog  faderen  maleriet,  så    /£iff   yi 
indgående  på  det  og    /■>'/'  l'fi 

sagde:  »Jeg  ville  ønske,     J  'JM 
at  jeg  kendte  mere  til     %huim 

malerier  og  til,  hvordan  man  bedømmer,  hvad  de  er  værd.« 
Sønnen  sagde,  at  han  var  sikker  på,  at  det  maleri  ikke 
var  meget  værd.  Ikke  desto  mindre  mente  faderen,  at  det 
var  værd  at  fa  maleriet  vurderet  af  en  ven,  som  havde  et 
kunstgalleri. 

Adskillige  dage  senere  fortalte  faderens  ven,  at 

maleriet  formentlig  var  mindst  12.000  £ 

W^9t±    værd.  Begejstrede  over  den  nyhed  tog 

rajjiV     faderen  og  sønnen  hen  til  galleriet 

Vil'/iX      for  at  hente  deres  maleri.  Denne 

gang  medbragte  de  et  tæppe, 

som    de    omhyggeligt    svøbte 

kunstværket   i.   Sønnen  holdt 

det  i  sine   arme,  da  de  kørte 

tilbage  til  butikken.  Maleriet  blev 

solgt  for  12.500  £  på  en  auktion. 

Min  klient  afsluttede  sin  beretning 

med   at   sige:    »Jeg  begriber   ikke, 

hvorfor   nogen   dog  ville   betale   så 

meget  for  sådan  et  kedeligt  maleri.« 

Jeg  har  tit  tænkt  på  den  historie  og 

på  den  unge  mands  reaktion.  Han  var 

ikke  interesseret  i  maleriet.  Han  mente 

ikke,  at  det  havde  nogen  synderlig  værd. 

Hvis  vi  vil  nyde  evangeliets  frugter,  må 
vi  være  villige  til  at  så  frøene  i  vores 
liv  og  have  tro  nok  til  at  pleje  dem 
gennem  lydighed. 

Vi        Hvordan  vurderer  vi  evangeliets  værdi  i  vores  liv? 

Fatter  vi,  hvor  stor  vores  gæld  til  Frelseren  er?  Når  jeg 

tænker  over  det,  grunder  jeg  ofte  over  skrifterne.  Drives 

jeg  af  samme  motivation  som  dem,  vi  kan  læse  om  i 
\  Johannesevangeliet,   som  fandt   frem   til  Jesus   efter 

miraklet  med  bespisningen  af  de  5000  med  fem  brød  og 

to  fisk: 

»Da  skaren  nu  så,  at  Jesus  ikke  var  der  og  hans  disciple 

heller  ikke,   gik   de   om  bord   i  bådene   og  kom   til 

Kapernaum  og  ledte  efter  Jesus. 

Og  da  de  fandt  ham  på  den  anden  side  af  søen,  sagde 

de  til  ham:  >Rabbi,  hvornår  er  du  kommet  hertil?<«  (Joh 

6:24-25). 

Joseph  Smiths   oversættelse   af 

Joh  6:26  siger,  at  Jesus  bemær 

kede,  at  de  ikke  havde  opsøgt 
/         ham  ud  af  et  ønske  om 

at  følge   hans   vejledning, 
u     eller    fordi    de    havde    set 

miraklet,  men  fordi  de  havde 

spist   af  brødet   og  fået  stillet 

deres  sult. 

Det  minder  jo  meget  om  histo- 
rien med  den  unge  mand  og  male- 

riet.   Mange,   som   så  Frelseren 
ff    under  hans  jordiske  virke,  havde 

kun  en  overfladisk  forståelse  af, 

hvad  han  gjorde,  og  hvem  han 

var.  Det  bekræftes  af  en  anden 

hændelse,  som  fandt  sted  efter 

bespisningen  af  de  5000: 

»Og  han  kom  til  sin  hjemby 
og  underviste  dem  i  deres  syna- 
goge,  så  de  blev  slået  af 

forundring  og  spurgte:  >Hvorfra  A 


har  han  denne  visdom  og  kraften  til  at  gøre  mægtige 
gerninger? 

Er  det  ikke  tømrerens  søn?  Hedder  hans  mor  ikke 
Maria  og  hans  brødre  Jakob  og  Josef  og  Simon  og  Judas? 
Bor  alle  hans  søstre  ikke  her  hos  os?  Hvor  har  han  så 
alt  dette  fra?<«  (Matt  13:54-56). 

Det  ser  ud  til,  at  mange  af  dem,  der  traf  Jesus,  betrag- 
tede ham  som  en  stor  mirakelmager  eller  lærer,  men  ikke 
som  Guds  Søn. 

Hvordan  opnår  vi  da  virkelig  indsigt?  Jeg  mener,  at 
svaret  ligger  i  Frelserens  ord  til  jøderne:  »Den, 
der  vil  gøre  hans  vilje,  skal  erkende,  om  min 
lære  er  fra  Gud«  (Joh  7:17). 

Jeg  er  taknemlig  for,  at  jeg  er  opdraget  i 
et  hjem,  hvor  de  kristne  værdier  blev 
forkyndt  og  efterlevet,  skønt  jeg  intet 
kendte  til  evangeliets  genoprettelse.  Da  jeg 
senere  blev  opfordret  til  at  studere  Jesu  Kristi 
Kirke  af  Sidste  Dages  Helliges  budskab, 
måtte  jeg  omhyggeligt  overveje  hver  eneste 

Når  vi  har  sået  vores  lydighed,  skal  vi  fortsat 
efterleve  Herrens  ord.  Hvis  vi 
gør  det,  vil  vi  se  lydighedens 
frugter  vokse  frem. 


nye  lærdom,  og  ofte  førte  det  til  en  ændring  af  min  livs- 
stil. Men  disse  ændringer  skete  ikke  som  følge  af  en 
passiv  tro  eller  en  intellektuel  accept.  Det  udsprang  af 
handling,  en  udøvelse  af  min  tro.  Når  jeg  hørte  om  nye 
lærdomme  og  efterprøvede  dem,  så  opdagede  jeg  uund- 
gåeligt, at  de  var  sande. 

Fasteloven  er  et  eksempel  på  denne  proces.  Mine 
forældre  støttede  mig  meget,  når  jeg  fortalte  dem  om  min 
nye  tro.  Men  min  mor  blev  noget  bekymret,  da  jeg 
fortalte  hende,  at  jeg  ville  deltage  i  en  24  timer  lang  faste. 
Hun  var  rystet  og  mente  ikke,  at  noget  sådant  var 
passende.  Hun  var  meget  stejl  og  sagde,  at  hun  ville  ikke 
tillade  mig  at  faste,  mens  jeg  boede  hjemme,  for  hun  fryg- 
tede, at  det  var  skadeligt  for  mig. 

Det  var  med  en  smule  lettelse,  at  jeg  fortalte  min 
medlemsmissionær,  Pamela,  om  min  mors  protester  og 
sagde,  at  jeg  desværre  ikke  kunne  deltage  i  fasten.  Men 
uden  tøven  svarede  hun:  »Det  ordner  vi  let.  Jeg  spørger 
mine  forældre,  om  du  kan  overnatte  hos  os  i  weekenden, 
så  du  kan  faste  med  os.« 

Og  sådan  blev  jeg  introduceret  for  fasteloven.  Mens 
jeg  fortsatte  med  at  overholde  denne  lov  hver  fastedag, 
fik  jeg  langsomt  et  vidnesbyrd  om  fastens  princip. 

Præsident  Heber  J.  Grant  citerede  ofte  dette  valgsprog: 
»Det,  som  vi  bliver  ved  med  at  gøre,  får  vi  lettere  ved  at 
gøre;  ikke  fordi  det  i  sig  selv  bliver  lettere,  men  fordi  vores 
evne  til  at  gøre  det  øges«  (Bryant  S.  Hinckley,  Heber  J. 
Grant:  Highlights  in  the  Life  ofa  Great  header,  1951,  s.  49). 

Hvert  nyt  sandt  princip,  som  føres  ind  i  vores  liv, 
bliver  en  del  af  det  store  vidnesbyrd  om  den  guddomme- 
lige kilde  til  den  sandhed.  Præsident  Brigham  Young  gav 
udtryk  for  sin  tro  på,  at  »ethvert  princip,  som  Gud  har 
åbenbaret,  bringer  sin  egen  overbevisning  om  sandheden 
heraf  ind  i  menneskets  sind«  (Kirkens  præsidenters 
lærdomme:  Brigham  Young,  1997,  s.  72).  Mine  erfaringer, 


mens  jeg  udviklede  mig  i  evangeliet,  bekræftede  oven- 
stående udtalelser  om  at  lære  evige  sandheder  ved  at 
efterleve  dem  og  siden  få  vished  om  dem. 

Jeg  husker  tydeligt  en  solrig  søndag  eftermiddag  i  juli 
1959,  hvor  Pamela  og  jeg  gik  og  snakkede  sammen.  Jeg 
overvejede  at  blive  døbt  som  medlem  af  Kirken.  Pamela 
sagde:  »Jeg  kan  ikke  huske,  at  missionærerne  har  fortalt 
dig  om  tiende.« 

»Hvad  er  tiende  for  noget?«  spurgte  jeg. 

Pamela  svarede,  at  medlemmerne  giver  ti  procent  af 
deres  indtægt  i  lydighed  mod  Guds  lov  og  som  et  udtryk 
for  deres  taknemlighed  for  alt,  hvad  vor  himmelske  Fader 
har  givet  dem. 

Der  har  kun  været  få  øjeblikke  i  mit  liv,  hvor  jeg  har 
følt  mig  rystet  i  min  grundvold,  men  det  blev  jeg  her.  »Ti 
procent!«  gentog  jeg.  »Det  er  umuligt.  Jeg  vil  aldrig 
kunne  få  råd  til  at  betale  tiende.« 

Pamela  svarede  roligt:  »Min  far  gør  det.  Han  har  kone 
og  fire  børn,  og  han  tjener  mindre  end  dig.«  Hun  fortsatte 
så  med  at  nævne  en  anden  familie  fra  wardet,  som  jeg 
havde  lært  at  kende,  og  fortalte  mig,  at  de  klarede  sig  for 
færre  penge,  end  jeg  tjente,  og  at  der  var  seks  børn  i  den 
familie.  Det  viste  sig  at  være  en  nyttig  udfordring  for  mig. 
Hvis  de  kunne  klare  det,  tænkte  jeg,  så  kunne  jeg  også. 

Da  jeg  elleve  år  senere  stod  over  for  en  virkelig 
prøvelse  af  min  lydighed  mod  den  lov,  indså  jeg,  at  jeg 
havde  udviklet  stor  tro  ved  at  betale  tiende.  Det  var 
ikke  længere  bare  et  spørgsmål  om  penge  for  mig.  Så 
stillet  over  for  prøvelsen  fulgte  jeg  min  tro  og  blev 
velsignet  for  det  (se  Mal  3:10). 

Inden  jeg  blev  præsenterer  for  det  gengivne  evange- 
lium, brugte  jeg  meget  af  min  tid  på  at  spille  fodbold, 
blandt  andet  også  kampe  på  sabbatten.  Selv  om  jeg  var 
opdraget  til  at  vise  respekt  for  Herrens  dag,  var  det  ved 
at  efterleve  princippet,  efter  at  jeg  var  kommet  i  kontakt 

med  Kirken,  at  jeg  fik  en  forståelse  af  læren  og  dens 
w       velsignelser.  Min  afsked  med  søndagsligaholdet  var  et  af 

Uft       ^e  store  °'rc'  som  ^1r,e  ^  mm  omyendelse.  Der  fik  mig 

til  at  forstå  evangeliets  betydning  i  mit  liv. 
.Otøfllj  Tre  år  senere,  da  byggeriet  på  kirkebygningen  i 
Norwich  i  England  begyndte,  holdt  jeg  også  op  med  at 
spille  fodbold  om  lørdagen  for  at  kunne  tage  del  i  og 
bidrage  til  byggeprojektet.  Den  dis  af  selvoptagethed,  der 
tidligere  havde  sløret  mit  udsyn,  var  begyndt  at 
forsvinde,  og  jeg  fik  et  nyt  bredere  udsyn,  som  gav  en 
større  taknemlighed  for  og  en  øget  kærlighed  til  livet. 

Denne   forandring   i   os   selv   står   beskrevet   med 
Frelserens  ord  til  jøderne  i  Joh  8:31-32: 

»Hvis  I  bliver  i  mit  ord«  (og  jeg  mener,  at  det  kan 
tolkes  som:  »Hvis  I  bliver  ved  med  at  leve  i  harmoni  med 
min  lære«),  »er  I  sandelig  mine  disciple, 
i  og  I  skal  lære  sandheden  at  kende,  og  sandheden  skal 

gøre  jer  frie.« 
U  Disse  ord  bekræfter  atter  sammenhængen  mellem  at 

gøre  og  vide. 

I  mine  øjne  er  der  en  lighed  mellem  det  at  give  sig  i  kast 
med  et  motionsprogram  og  så  det  at  efterleve  og  forstå 
evangeliske  principper.  Når  vi  regelmæssigt  dyrker  fysiske 
aktiviteter,  ses  den  gavnlig  virkning  måske  ikke  straks.  Men 
når  sygdom,  skader  eller  dovenskab  afbryder  vores  træning 
If  i  længere  tid,  har  vi  svært  ved  at  genvinde  den  fysiske  form, 
som  vi  engang  havde.  Nogle  bliver  så  modløse,  at  de 
dropper  motionen  og  lever  med  en  dårligere  fysisk  form. 

Det  kan  også  gøre  sig  gældende,  når  det  drejer  sig  om 
at  leve  i  harmoni  med  evangeliske  principper.  Fordelene 
er  ikke  altid  tydelige,  og  det  kan  få  nogle  til  at  tvivle  på 
lærens  sandhed,  miste  troen  og  ophøre  med  at  være 
aktive  i  Kirken.  De,  der  kæmper  sig  tilbage  til  åndelig 
sundhed,  får  som  regel  en  større  glæde  ved  evangeliet. 
Andre  glider  bort  og  vandrer  ikke  mere  med  Herren. 


» 


Løftet  til  dem,  der  lever  i  harmoni  med  visdomsordet 
og  som  »vandrer  i  lydighed  mod  disse  bud«,  er,  at  de 
»skal  få  sundhed  i  navlen  og  marv  i  benene«. 
Opfordringen  til  at  » (erindre)  sig  disse  ord,  (følge)  dem 
og  (vandre)  i  lydighed  mod  disse  bud«  har  stor  betydning 
(L&P  89:18). 

Vers  19  tilføjer  endnu  en  dimension,  som  gælder 
meget  mere  end  blot  visdomsordet.  Verset  rummer  den 
store  nøgle  og  forbindelsesleddet  mellem  at  gøre  og  at 
vide:  »De  skal  finde  visdom  og  store  skatte  af  kundskab, 
ja,  endog  skjulte  skatte.« 

Der  er  lærdomme,  som  ikke  kan  afprøves  rent  prak- 
tisk. Ikke  desto  mindre  tror  jeg,  at  nøglen,  som  åbner  for 
vores  personlige  forståelse  af  frelsesplanen  og  en 
personlig  vished  om  velsignelserne  ved  Frelserens  forso- 
ning, findes  i  lydig  efterlevelse  af  evangeliets  principper. 

Der  er  en  anden  sandhed,  som  har  forbindelse  til 
forholdet  mellem  at  gøre  (at  være  lydig  eller  holde 
budene)  og  vide  (at  få  kendskab  til  evangeliets  sand- 
heder ved  at  efterleve  dem) .  Denne  sandhed  omhandler 
Herrens  skik  med  at  sætte  vores  hjerte  og  sind  på  prøve 
med  hensyn  til  vores  nyerhvervede  kundskab.  Han  gør 
dette,  sådan  at  vi  ved  at  overvinde  en  prøvelse  på  en 
måde  får  evangeliets  sandhed  uudsletteligt  indprentet  i 
vores  sjæl.  Vores  forståelse  og  vores  hjerte  bliver  lutret 
næsten  som  guld  -  og  efter  prøvelserne  får  vi  en  stærkere 
indre  vished.  For  eksempel  befaler  Herren  Mormon,  at 
han  skal  udelade  visse  oplysninger  fra  de  plader,  som  vi 
skulle  modtage  i  de  sidste  dage,  fordi  »det  er  nødvendigt 
...  at  prøve  deres  tro,  og  når  de  tror  på  disse  ting,  da  skal 
de  større  ting  blive  åbenbaret  for  dem«  (3  Nephi  26:9). 

Beretningen  om  Job  er  historien  om  en,  som  netop  lærte 
ved  hjælp  af  denne  fremgangsmåde.  Han  blev  berøvet  alt, 
der  syntes  værdifuldt.  Men  ved  at  leve  retskaffent  gennem 
sine  prøvelser,   fandt  han  noget,  der  var  endnu  mere 


mm\ 


værdifuldt:  »Gud  kender  min 
færd,  prøver  han  mig,  kommer  jeg  ud 
som  guld«  (Job  23:10). 

Et  vidnesbyrd  om  det  gengivne  evangelium  er 
som  et  stykke  stof  med  guddommelig  lære  og  evige 
principper  vævet  sammen  til  et  billede,  der  er  så     i' 
smukt,   at  kun  de,   der  følger  dets   foreskrevne    \\ 
mønster  -  det  vil  sige,  efterlever  evangeliet  -  kan  se    i 
dets  sandheder.   Intet  andet  middel  kan  udvikle 
menneskesjælens  potentiale. 

Når  vi  gør  Herrens  vilje,  kan  vi  finde  ud  af,  om 
læren  er  sand,  og  når  vores  tro  og  tillid  er  blevet 
prøvet,  vil  vores  personlige  kundskab,  ligesom  os 
selv,  »komme  ud  som  guld«.  □ 


Kun  de,  der  følger  det  foreskrevne  mønster  for 
efterlevelse  af  evangeliet,  kan  erfare  dets  sand- 
heder og  nyde  dets  belønninger.  Intet  andet 
middel  kan  udvikle  menneskesjælens  potentiale. 


Malaysia  er  tanken  om  at  holde  stævnemøder 
med  sin  ægtefælle  næsten  uhørt.  Min  mand 
og  jeg  fik  dette  råd  fra  bøger,  blade  og 
_  amerikanske  medlemmer  af  Kirken,  som 
boede  i  vores  gren  i  Kuala  Lumpur.  Da  vi 
hørte  om  alle  de  fordele,  som  man  kan  høste 
af  at  blive  ved  med  at  gøre  kur  til  hinanden 
i  ægteskabet,  besluttede  vi  at  prøve  denne 
»fremmede«  idé. 

I  begyndelsen  havde  vi  let  ved  at  tilbringe  en 
aften  sammen,  for  vi  havde  ingen  børn  at  tænke 
på.  Men  da  vores  børn  begyndte  at  komme,  et 
efter  et,  måtte  vi  finde  på  nye  måder  at  holde 
stævnemøder  på.  Da  det  er  vanskeligt  at  finde  en 
babysitter,    har   vi    holdt    mange    stævnemøder    i 
hjemmet,  efter  at  børnene  er  lagt  i  seng.  Disse  hjem- 
mestævnemøder  er  bestemt  ikke  dårligere  end  dem, 
som  vi  af  og  til  holder  uden  for  hjemmet. 

Vi  har  fundet  frem  til  en  række  aktiviteter,  som  vi 
holder  af  at  dyrke  sammen.  Nogle  gange  ser  vi  en  vide- 
ofilm,  mens  vi  gumler  slik  og  tyller  sodavand,  ligesom 
vi  ville  gøre  i  biografen.  Andre  aftener  spiller  vi 
computerspil  eller  andre  spil.  Vi  griner  altid  meget, 
når  vi  hygger  os  med  disse  aktiviteter. 

LLUSTRERET  AF  ALLEN  GARNS 


En  aktivitet,  som  vi  regelmæssig  dyrker;  er  at  samle 

familiefotos  på  en  stor  plakat.  Senere  indrammer  vi 

den  færdige  plakat  og  hænger  den  op  på  væggen  ved 

trappen.    Vi    har    allerede    en    del    plakater,    så    vi 

udskifter  dem  fra  tid  til  anden.  De  aftener,  som  vi 

tilbringer  med  at  fremstille  plakater,  er  ikke  blot 

produktive,    de   vækker   også   varme   og    søde 

følelser  i  vore  hjerter. 

En  Valentinsdag  forberedte  jeg  en  middag 
for  to  i  stearinlysenes  skær.  Med  blid  musik  i 
baggrunden  bliver  stemningen  meget  roman- 
tisk. Vores  regelmæssige  stævnemøder  har 
holdt  romantikken  i  live  i  vores  ægteskab. 

Vores  liste  over  aktiviteter  til  hjemme' 
stævnemøder  vokser.  Vi  har  fundet  ud  af,  at 
det  at  holde  stævnemøder  med  hinanden,  går 
ud  på  at  finde  tid  til  at  være  sammen  og  give 
sig  tid  til  at  opmuntre  og  styrke  hinanden.  Når 
jeg  oplever  svære  og  prøvende  dage,   ser  jeg 
frem  til  vores  hjemmestævnemøder,  hvor  vi  kan 
være  sammen  og  bare  snakke. 
Min  mand  og  jeg  har  erfaret,  at  denne  »frem- 
mede« idé  har  været  en  stor  hjælp  til  at  styrke 
vores  ægteskab.  □ 


SPØRGSMÅL  OG  SVAR 


Hvordan  undgår  jeg,   ^ 
at  mine  bønner  bliver 
gentagelser?       4M 

Jeg  er  taknemlig  for  alle  mine  velsignelser,  men  hvis  jeg  nævner  dem  alle, 
gentager  jeg  jo  bare  de  samme  ting  i  mine  bønner  hver  eneste  dag.  Hvordan 
undgår  jeg,  at  mine  bønner  bliver  gentagelser? 

Svarene  er  ment  som  en  hjælp  og  vejledning,  men  er  ikke  udtryk  for  Kirkens  officielle  lære. 


JESUS  FORDYBET  BØN  OG  MEDITATION,  AF  MICHAEL  J.  NELSON 


VORES  SVAR 

Bøn  er  en  af  de  vigtigste  hand- 
linger, vi  kan  foretage  os  som 
børn  af  vor  himmelske  Fader. 
Det  er  den  måde,  som  han  har  givet 
os  til  at  kommunikere  med  sig.  Bøn 
er  en  form  for  tilbedelse.  Vi  benytter 
bønner  til  at  udtrykke  taknemlighed, 
bede  om  vejledning  og  velsignelser 
og  til  at  søge  svar. 

Kirken  benytter  tre  fastsatte 
bønner  —  dåbsbønnen,  som  er  den 
første  ordinanse,  som  er  afgørende 
for  vores  frelse,  og  de  to  nadver- 
bønner, hvorigennem  vi  fornyer  vores 
dåbspagt.  I  andre  situationer,  hvad 
enten  vi  beder  for  os  selv  eller  i  en 
gruppe,  benytter  vi  vores  egne  ord  og 
vendinger,  som  det  passer  sig  til  lejlig- 
heden, og  som  Ånden  indgyder  os. 

Ofte  henfalder  vi  til  den  vane  at 
benytte  de  samme  ord  og  vendinger, 
næsten  uden  omtanke.  Det  er 
problemet.  Når  vi  ikke  tænker  over, 
hvad  vi  siger,  kan  vores  bønner  virke 
meningsløse.  Oprigtighed  i  bøn 
måles  ikke  ved  brugen  af  forskellige 


ord  og  vendinger,  hver  gang  vi  beder. 
Oprigtighed  har  med  hjertets  følelser 
og  åndens  længsel  at  gøre. 

Jesus  Kristus  viste  os,  hvordan  vi 
skal  bede.  Han  anvendte  et  enkelt, 
udtryksfuldt  sprog,  og  han  advarede 
os  mod  at  bede  for  at  blive  set  af 
andre.  Han  advarede  os  også  mod 
»at  lade  munden  løbe«,  altså  at 
bruge  de  samme  ord  igen  og  igen 
uden  oprigtighed  (se  Matt  6:5-8; 
3  Nephi  13:5-8). 

Skrifterne  giver  os  yderligere 
vejledning  med  hensyn  til  bøn.  I 
Mormons  Bog  råder  Amulek  os  til  at 
»bed(e)  til  ham,  når  I  er  i  marken,  ja, 
for  alle  jeres  hjorde. 

Bed  til  ham  hjemme,  ja,  for  hele 
jeres  hus,  både  morgen,  middag  og 
aften  ... 

Men  det  er  ikke  alt;  I  må  udøse 
jeres  sjæl  i  lønkammeret  og  på 
lønlige  steder  og  i  ørkenen. 

Ja,  og  når  I  ikke  råber  til  Herren, 
lad  da  hjertet  være  fyldt  og  opløftet  i 
bøn  til  ham  bestandig  for  jeres 
velfærd    og    ligeledes     for    deres 

velfærd,  som  er  omkring  jer«  (Alma 
34:20-21;  26-27). 

Herren  ønsker,  at  vi  skal  bede  om 
alt,  som  optager  os.  Faktisk  har  han 
befalet  os  vi  »altid  bør  bede«  (2  Nephi 
32:9). 

Altid  at  bede  omfatter  en  vedva- 
rende taknemlighed  til  Herren.  Når  vi 
takker  vor  himmelske  Fader  for  vores 
velsignelser,  fokuserer  vi  på  kilden  til 
alt  godt.  Det  gør  os  lykkeligere,  fordi 
det  får  os  til  at  tænke  på  alle  de  velsig- 
nelser, vi  har  modtaget.  Der  er  mange 
velsignelser,  som  du  nok  regelmæssigt 
vil  takke  din  himmelske  Fader  for. 
Hvis  du  gør  det  af  oprigtig  taknem- 
lighed, og  ikke  bare  af  vane,  så  betyder 
det  ikke  noget,  at  du  nævner  de 
samme  velsignelser  hver  dag. 

Men  hvis  du  griber  dig  selv  i 
tankeløst  at  lire  en  udenadlært  remse 
af  i  dine  bønner,  så  er  det  på  tide  at 
revidere  grundene  til,  at  du  beder. 

Hvis  du  er  kommet  ind  i  den  vane, 
så  prøv  nogle  af  vores  læseres  forslag: 

•  Forestil  dig,  at  du  taler  ansigt  til 
ansigt  med  din  himmelske  Fader. 


^  ^M 


Jorge  Andrés  Alzote 


•  Inden  din  bøn  bør  du  bruge  lidt 
tid  pa  at  overveje  formålet  med  din 
bøn  og  det,  du  vil  sige. 

•  Fortæl  din  himmelske  Fader, 
hvorfor  du  er  taknemlig  for  bestemte 
velsignelser. 

•  Bed  om  konkret  hjælp  til  at  løse 
konkrete  problemer. 

•  Husk  altid  at  bede  om,  at  Guds 
vilje  må  ske. 

Det,  som  du  beder  om,  ville  måske 
ikke  ændre  sig  fra  dag  til  dag,  men  at 
give  sig  tid  til  at  overveje  dine  behov 
og  velsignelser  og  takke  Herren  for  alt, 
hvad  han  har  givet  dig,  er  en  ffemra- 
gende  måde  at  gøre  dine  bønner  mere 
meningsfyldte  og  effektive  på. 

LÆSERNES  SVAR 

Til  tider  blev  mine  bønner  mono- 
tone, og  jeg  følte  mig  helt  tom,  som 
om    min    himmelske    Fader    ikke 
lyttede  til  mig.  Det  ændrede  sig,  da 
jeg  begyndte  at  bede  med  ægte  oprig- 
tighed og  fortalte   min  himmelske 
Fader   om  mine   følelser.   Når  jeg 
beder,    tænker    jeg   på   den    store 
kærlighed,  som  han  har  til  mig. 
Jorge  Andrés  Alzate, 
Las  Palmas  Ward, 
Neiva  Stav  i  Colombia 

Vores  bønner  kan  til  tider  blive 
gentagelser,  men  det  gør  ikke  noget, 
bare  de  er  oprigtige  og  opsendes  i  tro. 
Jesus  sagde:  »Hvis  I  bliver  i  mig,  og 


mine  ord  bliver  i  jer,  så  bed  om,  hvad 

I  vil,  og  I  skal  få  det«  (Joh  15:7). 

Sherrie  S.  Campos, 

Maasin  Gren, 

Maasin  Distrikt  i  Filippinerne 

Når  vi  takker  for  vore  velsignelser, 
bør   vi   huske   at   takke   for   selve 
bønnen,  som  er  det  middel,  hvorved 
vi    kan    kommunikere    med    vor 
himmelske  Fader. 
Marianne  R.  Garcia, 
Imus  Ward, 
Cavite  Stav  i  Filippinerne 

At  læse  og  overveje  skrifterne 
hjælper  os  til  at  være  mere  åndelige, 
når  vi  beder.  Hvis  vi  tænker  på  Guds 
kraft,  vil  vores  bønner  ikke  forblive 
de  samme,  men  komme  direkte  fra 
hjertet. 

Mariela  Paradez  Mårquez, 
Ciudad  Real  Ward, 
Vila  Hermosa  Stav, 
Guatemala  City,  Guatemala 

Selv  om  vi  foretager  os  nogen- 
lunde de  samme  ting,  er  vores  ople- 
velser forskellige  fra  dag  til  dag,  og  det 
hjælper  os  til  at  vokse  og  udvikles. 
Når  vi  tænker  over  dagens  begiven- 
heder, vil  vi  indse,  at  vi  faktisk  har  nye 
ting  at  tale  om  og  udtrykke  taknem- 
lighed for  i  vore  bønner. 
Søster  Natsuko  Sekiguchi, 
Aucklandmissionen  i  New  Zealand 


Sherrie  S.  Campos 


Marianne  R.  Garcia 

Ældste  Rodrigo 
César  Gobo 


Daisy  Raquel 
Salazar  Saravia 


Tagiilima  Sauia 


Søster  Rossana 
Mara  Correia 


Elisabetta 
Marangon 


Elsie  D.  Bisig 


Joel  de  Rosario 
Dela  Cruz 


Ældste  Marcelo 
Leiva 


Anthony  L.  Silberie 


Når  jeg  beder  til  min  himmelske 
Fader,  stræber  jeg  efter  at  tale  med 
ham  om  det,  som  jeg  ville  tale  med 
min  jordiske  far  om.  Jeg  begrænser  mig 
ikke  til  »bønnens  punkter«,  men  jeg 
åbner  mit  hjerte  for  min  himmelske 
Fader  og  fortæller  om  mine  inderste 
følelser,  som  om  han  sad  ved  siden  af 
mig.  Den  fremgangsmåde  har  hjulpet 
mig  til  at  undgå  gentagelser. 
Ældste  Rodrigo  César  Gobo, 
Porto  Alegre  Sydmissionen  i  Brasilien 

Vi  bør  huske  på,  at  vi  modtager 
flere  forskellige  slags  velsignelser  her 
i  livet:  globale,  som  er  fælles  for  os 
alle;  personlige,  som  svar  på  vores 
bønner;  og  de  velsignelser,  som  vi 
ikke  har  bedt  om,  men  som  Herren 
mener,  at  vi  har  brug  for.  Eftersom  vi 
har  så  meget  at  være  taknemlige  for, 
behøver  vores  bønner  ikke  at  være 
de  samme  fra  dag  til  dag. 

Desuden  bør  vores  bønner  ikke 
udelukkende  bestå  af,  at  vi  takker  vor 
himmelske  Fader  for  alle  de  velsig- 
nelser, han  giver  os.  Vi  kan  også  bede 
om  velsignelser  for  andre,   så  som 
mad,   husly,   sundhed,   omvendelse, 
forsoning  og  så  videre.  Vi  bør  også 
bede  om  tilgivelse  for  vores  svagheder 
og  for  det,  som  vi  ellers  har  brug  for. 
Lynda  Andriamisamalala, 
Antananarivo  4-  Gren, 
Antananarivo  Distrikt  på  Madagaskar 


Da  jeg  voksede  op,  lærte  jeg  at 
bede  mere  oprigtigt  og  varieret  ved 
at  lytte  til  mine  familiemedlemmers 
bønner.  Jeg  mener,  at  en  oprigtig  bøn 
kommer  fra  hjertet  -  uanset  hvor  tit 
man  siger  de  samme  ting. 
Tagiilima  Sauia, 
Mapusaga  l.  Ward, 
Pago  Pago  Mapusaga  Stav  i  Samoa 

Udover  at  takke  Herren  for  de 
utallige  velsignelser,  som  vi  nyder,  bør 
vi  også  åbne  vore  hjerter  for  ham  og 
fortælle  ham,   hvor  højt  vi  elsker 
ham.  Han  elsker  os  og  bliver  glad  for 
at  høre  os  udtrykke  vores  kærlighed 
til    ham.    Taksigelsesbønner,    som 
kommer  fra  hjertet,  virker  ikke  som 
gentagelser  i  Herrens  øjne. 
Elisabetta  Marangon, 
Treviso  Gren, 
Venedig  Stav  i  Italien 

Jeg  mener,  at  hvis  Gud  ikke  bliver 
træt  af  at  besvare  mine  bønner,  så 
bør  jeg  heller  ikke  blive  træt  af  at 
fortælle  ham  de  samme  ting.  Selv  om 
mine  bønner  tit  virker  ens,  lytter  han 
til  dem  og  ved,  at  de  kommer  fra 
hjertet.  Jeg  mener,  at  det  er  bedre 
end    slet    ikke    at    udtrykke    min 
taknemlighed  til  ham. 
Joel  de  Rosario  Dela  Cruz, 
Bustos  Gren, 
Malolos  Stav  i  Filippinerne 

Frelseren  lærte  os  bønnens  mønster 
(se  Matt  6:5-13),  hvor  vi  takker  for 
vore  velsignelser,  inden  vi  beder  om 
vores  daglige  behov. 

Han  sagde  også: 

»Men  når  du  vil  bede,  så  gå  ind  i 
dit  kammer  og  luk  din  dør  og  bed  til 
din  fader,  som  er  i  det  skjulte.  Og 
din  fader,  som  ser  i  det  skjulte,  vil 
lønne  dig. 

...  Jeres  fader  ved,  hvad  I  trænger 
til,  endnu  før  I  beder  ham  om  det« 
(Matt  6:6,  8). 
Anthony  L.  Silberie, 
Rotterdam  2.  Ward, 
Rotterdam  Stav  i  Holland 


Hvis  du  søger  din  himmelske 
Fader,  vil  du  indse,  at  han  aldrig 
holder  op  med  at  lytte  til  dig.  Hvis 
du  åbner  dit  hjerte  og  beder  i  tro, 
vil  han  altid  være  der,  selv  om 
ordlyden  af  din  bøn  måske  er  den 
samme. 

Han  kender  alt,  også  vores  frygt 
og  vores  sorger,  men  han  er  stadig 
parat  til  at  lytte. 
Daisy  Raquel  Salazar  Saravia, 
Chinandega  Gren, 
Chinandega  Distrikt  i  Nicaragua 

Mormons  Bog  giver  os  et  stærkt 
eksempel  på  bøn  i  historien  om  Enos. 
Enos  skrev:  »Og  min  sjæl  hungrede, 
og  jeg  knælede  ned  for  min  Skaber 


og  anråbte  ham  i  kraftig  bøn  og 
påkaldelse«  (Enos  1:4). 

Enos  havde  et  konkret  behov, 
ligesom  alle  vi  andre  har.  Hvis  vi 
lader  Ånden  lede  vore  tanker,  kan  vi 
dagligt  bede  inderlige  bønner. 
Efterhånden  som  vores  tro  udvikles, 
vil  vi,  som  profeten  Enos,  vide,  at 
ikke  alene  bliver  vores  bønner  hørt, 
de  bliver  også  besvaret. 
Søster  Rossana  Mara  Correia, 
Belemmissionen  i  Brasilien 

I  dag  er  forskellig  fra  i  går,  og  i 
morgen  vil  være  forskellig  fra  i  dag. 
Det  betyder,  at  vi  hver  dag  har  noget 
nyt  at  være  taknemlige  for. 

Jeg  tror,  at  vor  himmelske  Fader 
glæder   sig,   hvis   mine   bønner   til 
ham,  er  ligesom  når  jeg  taler  fortro- 
ligt med  en  ven.  Jeg  takker  ham  for 
alle  de  velsignelser  og  trængsler,  jeg 
oplever  hver  dag,  beder  om  tilgi- 
velse for  mine  svagheder  og  søger 
hans  hjælp  til  at  klare  mig  bedre 
næste  dag. 
Elsie  D.  Bisig, 
Las  Pinas  2.  Ward, 
Las  Pinas  Stav  i  Filippinerne 

Når  jeg  beder,  sørger  jeg  for  at 
tænke  på,  hvem  det  er  jeg  beder  til. 
Jeg  takker  min  himmelske  Fader  for 
hver  eneste  velsignelser,  han  skænker 
mig,  og  for  hver  oplevelse,  som  jeg 

har  -  ikke  bare  de  daglige  begiven- 
heder, men  også  dem  som  har  mere 
evig  karakter.  Om  morgenen  fortæller 
jeg  ham,  hvad  jeg  har  i  sinde  at  gøre, 
og  om  aftenen  aflægger  jeg  beretning 
og  takker  ham  for  hans  hjælp. 
Ældste  Marcelo  Leiva, 
Oscomomissionen  i  Chile 

Du  kan  være  med  til  at  gøre 
SPØRGSMÅL  OG  SVAR  bedre  ved  at 
besvare  nedenstående  spørgsmål.  Send 
dit  svar,  så  vi  har  det  senest  den  1 .  august 
1999.  Send  det  til  QUESTIONS  AND 
ANSWERS,  International  Magazine, 
50  East  North  Temple  Street,  Fbor  25, 
SalthakeCity,  L/T 84150-3223,  USA, 
eller  send  det  via  e-mail  til  CL/R- 
Liahona--lmag@ldschurch.org.  Du  kan 
enten  skrive  dit  svar  på  computer  eller 
med  letlæselig  håndskrift  på  dit  eget 
sprog.  For  at  dit  svar  kan  komme  i 
betragtning,  skal  det  indeholde  dit  fulde 
navn,  privatadresse,  ward  eller  gren  og 
stav.  Hvis  det  er  muligt  kan  du  vedlægge 
et  foto  af  dig  selv.  Fotoet  bliver  ikke  retur- 
neret. Et  repræsentativt  udvalg  af 
svarene  vil  blive  trykt. 

SPØRGSMÅL:  Det  er  svært  for  mig  at 
koncentrere  mig  i  søndagsskoleklassen. 
Lektionerne  synes  altid  at  omhandle 
emner,  vi  har  drøftet  til  hudløshed.  Hvad 
kan  jeg  gøre  for  at  blive  mere  engageret 
og  interesseret  i  lektionerne?  □ 


» 


ALLE  TIDERS 


Jeg  havde  aldrig  drømt 
om,  at  min  protest  kunne 
være  med  til  at  bekæmpe 
upassende  underholdning. 


Anya  Bateman 

MODELFOTO:  STEVE  BUNDERSON 


Et  af  mine  børn  tændte  for  en 
populær  børneudsendelse,  og 
pludselig  dukkede  der  en 
scene  op,  som  rystede  mig. 

»Føj,«  sagde  min  11-årige.  »Det 
var  ulækkert.« 

»Ja,  det  var  det,«  samtykkede  jeg. 
Jeg  overvejede  at  ringe  til  tv* 
kanalen  og  fortælle  dem,  hvad  vi 
mente  om  det.  Hvis  jeg  siger  noget,  vil 
det  så  ændre  på  noget?  tænkte  jeg. 
Der  er  så  mange  udsendelser,  som 
indeholder  materiale,  der  er  upas- 
sende for  børn  -  ja,  i  virkeligheden 
for  enhver.  Men  denne  scene  syntes 
særlig  upassende. 

Jeg  ringede  til  lokalstationen  og 
fik  nummeret  på  deres  moderselskab. 
Efter  at  være  blevet  stillet  om  flere 
gange,  fik  jeg  endelig  fat  i  én,  som 
havde  noget  at  gøre  med  produkti- 
onen af  programmerne.  Jeg  fortalte, 
hvor  forarget  jeg  var,  og  hvordan  mit 
barn  havde  reageret.  Jeg  sagde:  »Selv 
om  der  ikke  er  andre,  som  har  ringet, 
kan  det  godt  være,  at  de  mener  det 


samme  som  jeg,  nemlig  at  det  ikke 
tjener  noget  formål.« 

»Sandt  at  sige,«  svarede  manden, 
»så  frarådede  jeg  forfatterne  at  tage 
den  scene  med,  men  de  insisterede 
på,  at  den  skulle  med  for  at  teste 
seernes  reaktion.  Jeg  var  sikker  på,  at 
masser  af  mennesker,  ville  mene  det 
samme  som  De,  men  der  er  ikke 
mange  som  ringer  eller  skriver.  Bed 
Deres  venner  og  naboer  om  at  skrive 
til  os!« 

Da  jeg  lagde  røret  på,  kom  jeg  i 
tanker  om  den  13.  trosartikel:  »Vi 
tragter  efter  alt,  hvad  der  er  dydigt, 
elskeligt,  hvad  der  har  godt  lov  eller 
er  prisværdigt.«  Jeg  indså,  at  jeg 
kunne  gøre  en  indsats  ved  at  være 
mere  på  vagt  og  give  udtryk  for  mine 
følelser,  ikke  bare  med  hensyn  til 
underholdning,  men  også  i  mit 
lokalsamfund. 

Det  første,  jeg  måtte  gøre,  var  at 
ændre  min  egen  indstilling.  Jeg 
tænkte  på  vendingen:  »Alle  tiders  ... 
bortset  fra  det  der.«  Jeg  havde  hørt 

bortset  fra  det  der« 

Den  13.  trosartikel  kan 
vejlede  os  i  vores  valg  af 
underholdning:  »Vi  tragter 
efter  alt,  hvad  der  er 
dydigt,  elskeligt,  hvad  der 
har  godt  lov  eller  er  pris- 
værdigt.« 


den  udtalelse  utallige  gange,  når  folk  omslag  af  erotisk  karakter  stod 
drøftede  en  film  eller  anden  under-  udstillet  på  den  måde.  Næste  gang 
holdning.  Udtalelsen  antyder,  at  vi      jeg  handlede  der,  så  jeg  til  min  glæde, 


kan  se  gennem  fingre  med  det 
dårlige,  hvis  produktet  som  helhed 
er  godt. 

Men  jeg  har  opdaget,  at  der 
slipper  flere  og  flere  »ulækre«  scener 
ind  i  forholdsvis  gode  udsendelser. 
Ingen  ville  ellers  tolerere  besmittelse 
af  andre  produkter.  Ville  vi  spise  en 
kylling,  som  var  »alle  tiders«,  bortset 
fra  salmonellaen?  Jeg  besluttede  mig 


at  bladene  var  blevet  flyttet  til  et 
mindre  iøjnefaldende  sted. 

Mine  erfaringer  har  opmuntret 
andre  til  at  protestere  mod  stødende 
materiale.  En  god  veninde  fortalte 
mig,  at  hendes  datter  var  flov  over  at 
iføre  sig  sin  dansetrups  dragt. 
Hendes  datter  havde  set  folk  blandt 
publikum  vende  blikket  bort,  når 
hendes  gruppe  optrådte.  Jeg  foreslog, 


til  at  forhøre  mig  om  indholdet  af     at  min  veninde  skulle  opfordre  sin 


film  og  tv-programmer,  inden  jeg  så 
dem,  ikke  efter.  Og  hvis  jeg  føler 
dårligt  for  det,  så  forlader  jeg 
biografen  eller  slukker  for  fjernsynet. 
Det  har  ikke  været  let,  men  beløn- 
ningerne har  været  store.  Jeg  kan 
lettere  føle  Herrens  Ånd,  fordi  mit 
sind  ikke  er  fyldt  med  dårlige 
billeder. 

Hvis  der  er  noget,  som  generer 
mig,  så  ignorerer  jeg  det  ikke 
mere.  Jeg  udtrykker  mit  mishag. 
Ofte  ved  jeg  ikke,  hvad  der  bliver 
resultatet  af  mine  opkald  eller  breve. 
Men  nogle  gange  har  jeg  set  øjeblik- 
kelige resultater  af  det. 

En  tid  lang  generede  det  mig,  at 
supermarkedet   havde   blade    med 
stødende  forsider  stående  henne  ved 
kasserne,  så  alle  kunne  se  dem.  En 
dag,  da  jeg  kom  hjem  fra  supermar- 
kedet, ringede  jeg  til  bestyreren  og 
forklarede,  at  jeg  var  glad  for  at 
handle  i  deres  forretning,  men 
at  det  stødte  mig,  at  blade  med 


datter  til  at  tale  med  danselederen. 
Det  gjorde  hun.  Vi  blev  begge  glade, 
da  danselederen  bestilte  dragter,  der 
bidrog  til  at  gøre  deres  optræden 
bedre. 

Det  er  også  vigtigt,  at  vi  udtrykker 
påskønnelse,  når  noget  er  positivt  og 
opbyggende.  En  aften  så  min  familie 
og  jeg  en  udsendelse,  som  vi  alle 
syntes  om.  Vi  blev  klar  over,  at  der 
ikke  havde  været  noget  i  udsen- 
delsen, som  havde  virket  stødende 
på  os.  Jeg  skrev  til  programmets 
producer  og  fortalte,  hvor  meget  vi 
havde  nydt  udsendelsen.  De,  der 
bidrager  til  at  gøre  vores  samfund 
bedre,  fortjener  tak. 

Jeg  er  taknemlig  for,  at  Anden 
fortsat  tilskynder  mig  til  at  overveje 
min  families  tv-vaner  og  sørge  for,  at 
de  udsendelser,  vi  ser,  er  i  harmoni 
med  evangeliets  ånd.  Jeg  er  blevet 
klar  over,  at  ingen  af  os  er  nødt  til  at 
tolerere  noget,  som  vi  synes  er 
»ulækkert«.  Vi  kan  gøre  noget.  □ 

FIKTION 


Samuels  skrifter 


Sheila  Kindred 


Skynd  dig,  Jørgen,  ellers  kommer  vi  for  sent  i 
kirke,«  råbte  mor  op  ad  trappen.  Jørgen  skyndte 
sig  ned  ad  trappen  og  ud  af  døren,  da  han  plud- 
selig kom  i  tanker  om,  at  han  skulle  have  sine  skrifter 
med  i  Primary.  I  stedet  for  at  give  sig  tid  til  at  løbe  op 
efter  dem,  snuppede  han  nogle  skrifter  fra  reolen  i  stuen. 

På  vej  hen  til  kirken  bladede  han  gennem  Bibelen  for 
at  finde  sit  yndlingsskriftsted  om  dåb.  Han  ville  læse  det 
til  Primarys  forprogram.  Det  overraskede  ham,  at  det 
skriftsted,  som  han  søgte  efter,  allerede  var  understreget 
og  forsynet  med  en  dato  i  margin.  »Hvad  skete  der  den 
2.  juli  1982?«  spurgte  han,  da  han  så  datoen. 

»Lad  mig  nu  se,«  sagde  mor.  »Det  var  den  dag 
Samuel  blev  otte  år.  Ja,  jeg  tror  faktisk,  at  det  var  den 
dag,  han  blev  døbt.« 

Samuel  var  Jørgens  storebror.  Han  var  for  nylig  blevet 
gift  og  var  flyttet  til  en  anden  stat  for  at  studere.  Selv 
om  Samuel  boede  langt  væk,  elskede  Jørgen  ham  meget 
højt  og  følte  sig  stadig  nært  knyttet  til  ham. 

Jørgen  slog  op  på  den  første  side  i  Bibelen  og  så 
Samuels  navn  skrevet  med  barnlig  håndskrift.  Jørgen  blev 
klar  over,  at  det  måtte  være  de  skrifter,  som  Samuel  havde 
brugt,  da  han  gik  i  Primary.  Og  Samuel  måtte  have  haft 
det  samme  yndlingsskriftsted  om  dåb,  som  Jørgen  nu 
havde.  Det  fik  Jørgen  til  at  føle  sig  endnu  nærmere  knyttet 
til  sin  bror  Samuel.  Jørgen  slog  igen  op  på  Matt  3:16-17  og 
føjede  sin  egen  dåbsdato  til  Samuels  ude  i  margin. 

Jørgen  var  glad  for  at  have  sin  brors  skrifter  med  til 
Primary.  Da  læreren  bad  eleverne  om  at  slå  op  på  Lære 


og  Pagter  afsnit  4,  opdagede  han,  at  der  allerede  lå  et 
bogmærke.  Det  var  gammelt  og  slidt  i  kanten. 

Jørgen  vendte  det  på  siden,  så  han  kunne  læse  det, 
der  stod  på  det:  »Enhver  ung  mand  bør  tage  på 
mission.«  Han  tænkte  på  Samuels  mission  i  Mexico  og 
på,  hvordan  Samuel  var  begyndt  at  tjene  penge  til  sin 
mission,  mens  han  endnu  gik  i  Primary.  Jørgen  spekule- 
rede på,  om  Samuel  var  begyndt  at  spare  op  til  sin 
mission,  da  han  fik  bogmærket  her. 

Da  Primary  var  forbi,  tog  Jørgen  Samuels  skrifter 
med  til  nadvermødet.  Da  en  af  talerne  læste  Lære  og 
Pagter  131:2,  overraskede  det  ikke  Jørgen  at  se,  at  det 
vers  allerede  var  understreget.  Han  fandt  også  et  kort, 
hvorpå  Samuel  havde  skrevet  fem  grunde  til,  at  han 
ville  giftes  i  templet.  Jørgen  tænkte  på,  at  hans  bror  for 
nylig  var  blevet  gift  i  templet.  Samuel  må  være  begyndt 
at  planlægge  sit  tempelægteskab,  da  han  var  på  min  alder! 

Da  Jørgen  kom  hjem  fra  Kirke,  skrev  han  et  brev  til 
Samuel: 

Kære  Samuel. 

Tak  fordi  jeg  fik  lov  at  låne  dine  skrifter  i  dag.  Jeg  håber 
ikke,  at  det  gør  noget,  at  jeg  skrev  min  dåbsdato  ved  siden  af 
din  ude  i  margen.  Jeg  har  altid  gerne  ville  være  som  dig,  når 
jeg  blev  stor,  og  nu  ved  jeg,  hvordan  jeg  kan  begynde.  Du 
skal  vide,  at  jeg  hver  uge  lægger  penge  til  side  til  min  mission. 
Og  efter  min  mission  vil  jeg  giftes  i  templet.  Tak  fordi  du  altid 
har  været  et  godt  eksempel  for  mig. 

Kærlig  hilsen,  Jørgen  □ 

FÆLLESTID 


Hold  budene 


Sydney  S.  Reynolds 


»Elsker  I  mig,  så  hold  mine  bud«  (Joh  14:15). 

Jesus  Kristus  elsker  små  børn.  Da  han  boede 
på  jorden,  velsignede  han  dem.  Da  han  bad 
for  de  nephitiske  børn,  kom  engle  ned  og 
betjente  dem  (se  3  Nephi  17).  Når  nogen  elsker  os  så 
højt,  vil  vi  gerne  vise  den  person  kærlighed  til  gengæld. 
Hvordan  kan  vi  vise  Herren,  at  vi  elsker  ham?  Jesus 
sagde:  »Elsker  I  mig,  så  hold  mine  bud«  (Joh  14:15). 
Her  er  nogle  af  de  bud,  som  vi  kan  holde: 
Bøn 

Vor  himmelske  Fader  hører  vores  bønner.  Vi  kan  tale 
med  ham  om  morgenen  og  bede  om  hans  hjælp  i  løbet 
af  dagen.  Vi  kan  tale  med  ham,  inden  vi  går  i  seng  og 
takke  ham  for  dagens  velsignelser.  Vi  kan  bede  til  vor 
himmelske  Fader  i  Jesu  Kristi  navn  når  som  helst  og 
hvor  som  helst.  Vi  viser  vores  kærlighed,  når  vi  beder. 
Hold  sabbatten  hellig 

Sabbatten  er  hellig  for  vor  himmelske  Fader,  og  den 
bør  være  hellig  for  os.  Der  er  mange  gode  ting,  som  vi 
kan  gøre  på  sabbatten,  og  der  er  andre  ting,  som  det  er 
bedst  at  gøre  på  andre  dage.  Hvordan  kan  vi  kende 
forskel?  Nøglen  ligger  i,  at  vi  på  sabbatten  kun  gør  det, 
som  får  os  til  at  føle  os  tæt  på  vor  himmelske  Fader  og 
Jesus  Kristus.  En  god  begyndelse  er  at  iføre  os  vores 
pæneste  tøj  og  lade  være  med  at  bruge  penge. 
Overvær  Kirkens  møder  og  modtag  nadveren 

Når  vi  går  i  Kirke,  hører  vi  om  Jesus  Kristus  og  hans 
evangelium,  og  vi  modtager  nadveren,  som  hjælper  os  til 
at  erindre  hans  forsoning.  Når  vi  tager  nadveren,  lover  vi 
at  holde  hans  bud  og  altid  erindre  ham.  Han  lover  os,  at 
hvis  vi  vil  gøre  det,  så  vil  vi  altid  have  hans  Ånd  hos  os. 

Med  hjælp  fra  Herrens  Ånd  kan  vi  holde  budene, 
selv  når  det  er  svært.  Skriften  lover  os,  at  Herren  vil 


åbne  en  udvej  for  os,  så  vi  kan  holde  hans  bud.  Og 
ligesom  Nephi  og  Daniel  kan  vi  få  mod  til  at  vælge  det 
rette.  Vi  føler  glæde,  når  vi  betaler  tiende.  Vi  finder 
tryghed,  når  vi  studerer  skrifterne.  Vores  tro  på  Jesus 
Kristus  vil  øges,  fordi  vi  føler  os  tættere  på  ham,  når  vi 
holder  budene. 

Forslag  til  fællestid 

1.  Syng  »Hold  Guds  befalinger«  (Børnenes  sangbog,  nr. 
68) .  Tal  om  betydningen  af  at  kende  budene,  så  vi  kan  holde 
dem.  Hæng  følgende  skriftstedshenvisninger  op:  Alma  13:28-29 
(bed);  L&P  1:37  (studér  skrifterne);  2  Mos  20:841  (hold 
sabbatten  hellig);  L&P  59:9-12  (gå  i  kirke  og  modtag 
nadveren);  L&P  119:4  (betal  tiende).  Fremlæg  følgende 
genstande:  Et  billede  af  et  barn,  der  beder,  skrifterne,  en 
kalender,  hvor  sabbatsdagene  er  markeret,  et  nadverbæger  og  en 
tiendekuvert.  Lad  børnene  slå  skriftstederne  op  og  anbringe  den 
tilhørende  genstand  ved  siden  af  henvisningen.  Fortæl  derefter 
beretningen  om,  hvordan  Nephi  hentede  messingpladerne  (se 

l  Nephi  3-4)  og  påpeg,  at  Herren  åbner  en  udvej,  så  vi  kan 
holde  hans  bud  (se  1  Nephi  3:7).  Syng  »Nephis  mod« 
(Børnenes  sangbog,  nr.  64). 

2.  Forklar  at  tiende  er  en  tiendedel  af  ens  indtægt.  Vis  en 
tiendekuvert  og  -kvittering.  Lad  børnene  øve  sig  i  at  udfylde  en 
linje  på  kvitteringen.  Spørg  børnene:  »Hvem  giver  vi  vores 
tiende  til?«  (Biskoppen  eller  grenspræsidenten  eller  en  af  hans 
rådgivere).  »Hvad  sker  der  med  vores  tiende?«  (Den  optælles 
omhyggeligt,  bogføres  og  sendes  til  Kirkens  hovedsæde).  »Hvad 
bliver  tiendepengene  brugt  til?«  (Templer,  kirkebygninger,  missi- 
onskontorer,  skoler,  velfærdsprogram  og  andre  kirkeudgifter) . 
Forklar,  at  når  vi  betaler  tiende,  er  vi  med  til  at  opbygge  Kirken 
over  hele  verden.  Indbyd  biskoppen  eller  grenspræsidenten  til  at 
fortælle  om  betydningen  af  at  betale  tiende  og  om  de  velsig- 
nelser, som  vi  får  ved  at  gøre  det.  □ 

»Elsker  I  mig,  så  hold  mine  bud« 


■ 


Studér  skrifterne 


Gå  i  kirke  og 
modtag  nadveren 


Hold  sabbatten 
hellig 


Betal  tiende 


Min  tro  på  Jesus  Kristus  vokser,  når  jeg  holder  budene. 


2  Mos  20:8-11 
Alma  13:28-29 
L&P  1:37 
L&P  59:9-12 
L&P  119:4 


3*P 


i. 


2. 


Instruktioner 

Lim  denne  side  på  tykt  papir.  (1)  Klip  det  store  felt  fuldt  optrukne  linje.  (4)  Anbring  figuren  i  den  første 

og  en  af  figurerne  ud,  lav  slidser  i  den  ved  at  klippe  sprække  og  gør  den  fast  ved  at  bøje  flappen, 

langs  de  stiplede  linjer  i  billedet.  (2)  I  feltet  under  hvert  Efterhånden  som  du  holder  budene,  som  står  nævnt  i 

bud  skriver  du  den  korrekte  skriftstedshenvisning  fra  felterne,  flytter  du  din  figur  et  skridt  nærmere 

listen  ovenover.  (3)  Fold  titlen  og  billedet  langs  den  Frelseren. 

Venner  i  nyhederne 

»Pionerbørn  sang  højt,  mens  de  gik  og  gik  og  gik  og  gik« 


(Børnenes  sangbog,  s.  1 37). 


en  25.  august  1878  samledes  en  gruppe  drenge 
og  piger  i  Farmington  i  Utah  til  det  allerførste 
primarymøde.  Siden  det  første  møde  for 
næsten  121  år  siden  er  Primary  vokset,  så  du  og  alle 
andre  børn  i  Kirken  tilhører  en  gruppe,  der  tæller  over 
en  million  børn. 


Ligesom  børnene  i  den  første  Primary  er  du  pioner! 
Du  skal  måske  ikke  vandre  tværs  over  det  vestlige  USA, 
sådan  som  de  tidlige  hellige  gjorde,  men  du  er  pioner,  når 
du  hjælper  til  med  at  grundfæste  Kirken,  der  hvor  du 
bor.  Du  er  pioner,  når  du  viser  et  godt  eksempel,  deler 
evangeliet  og  tjener  din  familie,  dine  venner  og  naboer. 


A  For  at  højtide' 
ligholde  150-året  for 
pionerernes  vandring 
til  Saltsødalen  i  1847,  deltog  primarybørn  og  ledere  fra  Tubuai 
Australes  Distrikt  i  Papeete -missionen  på  Tahiti  i  et  arrangement, 
hvor  de  var  klædt  ud  som  pionerer.  De  fandt  ud  af,  at  de  også  er 
pionerer  i  deres  skoler,  i  deres  kvarter  og  i  deres  familie. 


▲  Børnene  fra  Lomas  Ward  i  Mexico 
Citys  Chapultepec  Stav  besøgte  templet. 
Søndagen  før  havde  en  tempeltjener  fortalt 
dem  om  templets  hellighed  og  om,  hvad  de 
skulle  gøre  for  at  blive  værdige  til  at 
komme  der  en  dag. 


^  Børnene  fra  Manantial  Gren  Tucuman  Vest  Stav  i  Agrentina  elsker  at 
høre  mere  om  vor  himmelske  Fader  og  Jesus  Kristus.  Deres  lærere  og  ledere 
elsker  også  at  undervise  dem.  Dette  foto  er  taget  den  dag,  hvor  primary- 
børnene havde  deres  nadvermødeprogram. 

►  Primarybørnene  fra  Calabar  3. 
Gren  i  Calabar  Distrikt  i  Nigeria 
fremførte  et  dejligt  nadvermøde- 
program,  hvor  de  bar  deres  vidnes- 
byrd  om,  at  Jesus  lever  og  elsker 
os  alle.  De  fremførte  også  en 
præsentation  om  den  barmhjertige 
samaritaner  for  at  lære  os,  at  vi 
skal  elske  hinanden. 


^  Primarypræsidentinden  fra  Omagh 
Gren  i  Belfast  Stav  i  Nordirland  har 
sendt  dette  foto  af  grenens  lille 
Primary.  Bageste  række:  Dale 
McFarland,  Matthew  Lee,  Cheryl 
McNamee  og  Amy  McFarland. 
Forreste  række:  Jenny  Lee,  Roycee 
Cathers  og  Elliot  Cathcart. 


A  Børnene  fra  San  Benito  Gren  i 
Peten  Distrikt  i  Guatemala  er  glade 
for  at  være  medlemmer  af  Kirken. 
De  elsker  skrifterne  og  at  hjælpe 
hinanden,  og  de  sender  en  hilsen  til 
primarybørn  over  hele  verden. 


-4  Børnene  fra  Mount  Rainier  (koreanske)  Gren  i  Auburn  Stav  i 
Washington  lærte  replikkerne  til  deres  nadvermødeprogram  på  både  kore- 
ansk  og  engelsk.  De  sang  en  af  programmets  sange  på  koreansk,  engelsk  og 
tegnsprog.  De  blev  senere  bedt  om  at  synge  sammen  med  et  børnekor  ved 
en  stavskonference,  hvor  ældste  W.  Rolfe  Kerr  sagde,  at  der  var  engle,  som 
sang  sammen  med  dem. 


►  Primarybørn  og  ledere  fra  Rhyl  Ward  i  Chester  Stav  i  England 
deltog  i  en  velgørenhedsmarch,  som  skulle  samle  penge  ind  til  brønde, 
så  folk  kan  få  rent  drikkevand.  Primary  indsamlede  omkring 
500  kroner,  og  de  nød  selve  marchen,  fordi  de  vidste,  at  de  var 
med  til  at  hjælpe  andre. 

BARE  FOR 
SJOV 


PIONERER 


Tag  siderne  8-9  ud  afbladet,  så  du  bedre  kan  se,  hvordan  forskellige  grupper 
pionerer  rejste  til  Zion.  Lim  siderne  på  tykt  papir  eller  karton  og  fold  dem 
som  en  harmonika  langs  de  stiplede  linjer  (se  tegningen  til  højre) .  Åbn  de 
foldede  sider,  så  de  kan  stå  (se  tegningen) .  Se  så  på  den  skråt  fra  venstre  for  at  se 
en  situation,  og  skråt  fra  højre  for  at  se  en  anden  scene.  □ 


ILLUSTRERET  AF  SHAUNA  MOONEY  KAWASAKI 


OPDAGELSE 


UUE 

M 


Geraldine  T.  Fielding 

ILLUSTRERET  AF  DICK  BROWN 


Kort  efter  at  pionererne  var 
kommet  til  Saltsødalen, 
flyttede  en  ung  mand  ved 
navn  David  Cannon  til  det  sydlige 
Utah  sammen  med  sin  hustru 
Wilhelmina  for  at  oprette  en  bosæt- 
telse. Wilhelmina,  eller  »Willie«, 
som  hun  blev  kaldt,  var  bestemt 
ikke  glad  for  det.  Hun  afskyede  den 
varme,  tørre  ørken,  og  hun  græd 
hele  tiden.  Hun  tryglede  sin  mand 


om  at  flytte  østpå  igen,  hvor  der 
voksede  planter  og  træer,  og  hvor 
vejret  var  mildere. 

»Alt  er  så  hæsligt  her,«  beklagede 
hun  sig.  »Hvis  du  kan  vise  mig  bare 
én  smuk  ting  herude,  så  skal  jeg  nok 
stille  mig  tilfreds  og  holde  op  med  at 
beklage  mig.« 

David  vandrede  op  i  bjergene  og 
vendte  tilbage  med  en  hvid  blomst 
med  et  strøg  af  lilla  på.  Willie  måtte 

indrømme  overfor  både  David  og  sig 
selv,  at  blomsten  faktisk  var  smuk. 
Og  siden  beklagede  hun  sig  aldrig. 
Hun  tog  fat  på  at  skabe  en  produktiv 
gård  og  et  dejligt  hjem  i  området 
omkring  St.  George,  hvor  hun  og 
hendes  mand  boede  i  mange  år.* 

Den  samme  plante,  som  opmun- 
trede  denne  modløse  pioner,  reddede 
livet  for  utallige  andre,  som  spiste 
dens  nærende  rødder.  Planten  er 
segoliljen. 

Da  de  hellige  i  1846  dannede 
vogntog  i  Winter  Quarters,  fik  de  at 
vide,  at  de  skulle  have  forsyninger 
med  til  18  måneder.  Nogle  gjorde  det, 
men  de  fleste  tog  bare  det  med,  som 
de  havde,  eller  det,  som  de  havde  råd 
til  at  købe.  Da  pionererne  ankom  til 
Saltsødalen,  havde  mange  af  dem 
kun  fa  eller  ingen  forsyninger  tilbage. 
I  flere  måneder  havde  de  måttet 
undvære  sukker  og  mel,  og  deres  få 
andre  forsyninger  var  også  blevet 
udtømt  på  den  lange  rejse  over 


prærien.  Mange  måtte  spise  det,  som 
de  kunne  finde,  som  f.eks.  krager, 
kaniner  og  ulve.  En  nybygger  skrev, 
at  han  kogte  suppe  på  en  gryde  vand 
og  et  stykke  dyreskind!  Pionererne 
ankom  så  sent  på  året,  at  de  ikke 
kunne  nå  at  så  afgrøder,  og  de  måtte 
gå  en  lang  vinter  med  kulde  og  hårdt 
vejr  i  møde  med  tomme  maver. 

Heldigvis  hjalp  indianerne  pione- 
rerne med  at  finde  den  føde,  som 
voksede  i  området,  som  blandt  andet 
segoliljen,  der  havde  løgagtige 
rødder.  Indianerne  viste  pionererne, 
hvordan  de  skulle  grave  dem  op, 
tilberede  og  opbevare  dem. 

Der  skulle  mange  segoliljer  til  at 
mætte  en  familie.  Selv  om  de  fleste 
rødder  var  på  størrelse  med 
glaskugler,  var  der  også  nogle,  som 
kun  var  på  størrelse  med  ærter! 
Nogle  sagde,  at  segoliljens  rødder 
smagte  som  roer,  og  de  smagte  åben- 
bart bedst,  når  man  tilberedte  dem, 
mens  de  var  friske.  En  pioner  skrev  i 
sin  dagbog,  at  når  den  kogte  rod 
kølede  af,  blev  den  tyk  og  trevlet  og 
lignede  klister! 

Nogle  mennesker  malede 
rødderne  til  mel  og  blandede  det 
med  majs-  eller  hvedemel,  hvis  de 
havde  det.  Når  de  havde  flere 
rødder,  end  de  umiddelbart  skulle 

bruge,  hængte  de  resten  til  tørre 
eller  gemte  dem  i  kælderen. 

Løgene  skulle  graves  op  med  en 
spids  pind  eller  en  kniv.  Det  var  et 
hårdt  slid,  men  i  de  første  hårde  år 
sørgede  de  for,  at  man  overlevede  og 
undgik  hungersnød.  Brigham  Young 
sagde  ofte,  at  pionererne  aldrig 
havde  overlevet  den  første  frygtelige 
vinter,  hvis  det  ikke  havde  været  for 
segoliljerne.  Senere  dyrkede  nybyg- 
gerne hvede  og  majs,  og  de  fik  forsy- 
ninger østfra.  Men  indtil  da  var 
segoliljen  i  sandhed  en  fødekilde 
sendt  fra  himlen. 

Med  tiden  blev  segoliljen  symbol 
på  de  kvaliteter,  som  pionererne  selv 
besad.  Den  kunne  overleve  i  dårlig 
muld  uden  særlig  meget  vand,  og 
alligevel  skød  den  en  smuk  blomst 
og  havde  en  nærende  rod.  Den  var 
hårdfør  og  sejlivet  og  kunne  vokse 
uden  pleje  eller  omsorg. 

I  1911  gjorde  Utahs  lovgivende 
forsamling  officielt  segoliljen  til  stats- 
blomst.  Denne  anerkendelse  var  en 
passende  hyldest  til  den  ydmyge 
plante,  der  bogstavelig  talt  reddede 
de  sidste  dages  hellige  pionerers  liv.  □ 
*Bygget  over  beretningen  om  David  og 
Wilhelmina  Cannon. 


JEG  PRØVER  AT  VÆRE  SOM  JESUS 


Lorenzo  Presen;a 


HISTORIEFORTÆLLEREN  FRA  GALIIÆA,  AF  DEL  PARSON 


Jordan  Stangier 


VORES  FØRSTE  FAMILIEFASTE 


For  cirka  et  år  siden  blev  nogle 
af  familiens  venner  indlagt  på 
hospitalet  efter  en  ulykke. 
Rosana  og  Angel  Blanco  Rodriguez 
og  to  af  deres  børn  sad  i  deres 
køkken,  da  de  pludselig  kunne  lugte 
gas.  Bror  Rodriguez  forsøgte  at  finde 
frem  til  kilden.  Da  han  rørte  ved  en 
gasslange,  eksploderede  lækagen  og 
der  opstod  brand.  Da  bror  Rodriguez 
indså,  at  hans  to  små  børn  var  i 
fare,  forsøgte  han  at  slukke  branden 
med  sin  krop.  Han  var  den  af  de 
fire,  der  kom  værst  til  skade. 

Da  mor  fortalte  vores  familie  om 
ulykken,  beskrev  hun  den 
kærlighed,  som  hun  og  far  nærede 
for  deres  gode  venner.  Hun  forkla- 
rede, at  fordi  vi  boede  så  langt 
væk,  kunne  vi  ikke  hjælpe  bror  og 
søster  Rodriguez  ved  at  tage  os  af 
deres  andre  børn,  deres  hus  eller 
deres  forretning.  Men  der  var  en 
særlig  måde,  som  vi  kunne  hjælpe 
dem  på,  sagde  hun.  Vi  kunne  holde 
en  familiefaste  og  bede  om,  at 
Herren  ville  velsigne  familien 
Rodriguez.  Vi  kunne  alle  sammen 
deltage,  selv  de  mindste.  Vores 

forældre  havde  altid  fastet  den 
første  søndag  i  måneden  og  ved 
andre  lejligheder,  men  vi  havde 
aldrig  før  fastet  sammen  som 
familie.  Vi  besluttede  at  prøve  det. 

Vi  begyndte  lørdag  ved 
frokosttid.  Vi  fastede  alle  sammen, 
både  far,  mor,  Douglas  på  13, 
Francini  på  11,  Debora  på  7  og 
mig,  der  er  ni.  Vi  bad  en  bøn,  hvori 
vi  bad  Herren  velsigne  vores 
venner.  Mor  satte  en  seddel  med 
»Vores  første  familiefaste«  op  på 
køleskabet,  vandhanen,  mikrobøl- 
geovnen og  væggen  i  køkkenet,  så 
vi  kunne  huske,  at  vi  ikke  skulle 
spise  eller  drikke  noget. 

Jeg  følte  mig  ikke  tørstig  i  de 
mange  timer,  selv  om  det  er  utrolig 
varmt  her  i  Amazonas  i  Brasilien. 
Jeg  følte  mig  heller  ikke  sulten.  Jeg 
kunne  bedre  forstå,  hvordan  Jesus 
havde  det,  da  han  fastede  i  40  dage. 
Jeg  kunne  føle,  hvor  dejligt  det  er 
at  gøre  noget  for  andre. 

Om  søndagen  gav  far  os  hver  en 
kuvert  til  vores  fasteoffer  og  hjalp  os 
med  at  udfylde  kvitteringen.  Henne 
i  kirken  gav  vi  pengene  til  vores 

grenspræsident.  Vi  afsluttede  vores 
faste  ved  frokosttid. 

Familien  Rodriguez  vendte 
hjem,  selv  om  de  stadig  var  mærket 
af  ulykken.  Vi  og  mange  andre 
venner  blev  ved  med  at  faste  og 
bede  for  deres  rekonvalsens,  og 
Herren  blev  ved  med  at  velsigne 
dem.  Efter  flere  måneders  behand- 
ling, blev  de  helt  raske  og  havde 
næsten  ikke  fået  mén  af  ulykken. 

Hver  måned  siden  vores  første 


familiefaste  har  vi  fastet  og  bedt  for 
et  fælles  mål. 

Jeg  er  taknemlig  for  at  være 
medlem  af  Jesu  Kristi  Kirke  af 
Sidste  Dages  Hellige  og  lære  om 
Jesus  Kristus  og  om,  hvor  meget  han 
har  gjort  for  mig.  Jeg  vil  altid  følge 
hans  eksempel.  □ 

Lorenzo  Presenga,  10  år, 

Nova  Esperanca  Gren, 

Manaus  Rio  Negro  Stav  i  Brasilien. 


DET  RETTE  VALG 


I  vores  familie  har  vi  altid  lært  at 
holde  sabbatten  hellig.  Vi  går  i 
kirke  og  gør  det,  som  hjælper  os 
med  at  tænke  på  vor  himmelske 
Fader  og  Jesus  Kristus  på  sabbatten. 
Vi  skriver  i  vores  dagbøger  og  læser 
historier  fra  Kirkens  tidsskrifter.  Vi 
undgår  aktiviteter  som  at  tage  i 
parken  eller  dyrke  sport. 

Jeg  blev  så  glad,  da  jeg  fik  en 
indbydelse  til  min  ven  Gordons 
fødselsdag  sidste  år.  Men  da  jeg 
åbnede  den,  så  jeg,  at  festen  blev 
holdt  på  en  søndag.  Jeg  viste  indby- 
delsen til  mine  forældre,  men 
spurgte  ikke  engang,  om  jeg  måtte 
komme  med.  Jeg  sagde:  »Jeg  kan 
ikke  tage  med  til  hans  fest,  fordi  det 
er  på  en  søndag.«  Jeg  var  ked  af  at 
gå  glip  af  den,  men  jeg  vidste,  at  jeg 
havde  truffet  det  rette  valg. 

Min  mor  ringede  til  Gordons  mor 
og  sagde,  at  jeg  ikke  kunne  komme. 
Gordons  mor  undskyldte,  at  hun 

havde  lagt  festen  på  en  søndag. 
Næste  dag  talte  hun  med  mor,  da  de 
kom  for  at  hente  os  fra  skole.  Hun 
sagde,  at  deres  familie  engang  var 
kommet  i  en  kirke,  og  at  hun  stadig 
troede  på  bøn.  Denne  samtale  førte 
til  mange  flere  muligheder  for  at 
dele  evangeliet  med  Gordons 
familie.  De  er  ikke  blevet 
medlemmer  af  Kirken,  men  de  viser 
stadig  interesse,  og  de  forstår,  hvad 
vi  tror  på. 

Mor  sagde,  at  hvis  jeg  ikke  havde 
truffet  det  rette  valg  om  at  holde 
sabbatten  hellig,  havde  vi  måske 
ikke  fået  mulighed  for  at  fortælle 
dem  så  meget  om  evangeliet.  De 
respekterer  vores  værdier,  og  i  år 
holdt  de  Gordons  fødselsdag  på  en 
lørdag  i  stedet  for  om  søndagen.  □ 

Jordan  Stangier,  8  år, 

RedDeerl.Ward, 

Red  Deer  Stav  i  Alberta  i  Canada 

Fern  R.  Law 

(Bygget  over  dagbogsberetninger  skrevet  af  forfatterens  bedstemor  og  oldemor) 


å  udenfor  og  leg,«  sagde  tjenestepigen.  »I  ved, 
I  at  jeres  mor  skal  hvile  sig.«  Så  Leta,  Sina, 
Nilla  og  Clyde  gik  ud  ad  bagdøren,  forbi  de 
smukke  tulipaner  og  ud  på  marken.  For  enden  af 
marken  var  der  en  kartoffelkælder.  Den  del  af  kælderen, 
som  ikke  var  fyldt  med  kartofler  og  andre  rodfrugter, 
fungerede  som  børnenes  legehus. 

»Lad  os  gøre  middagen  parat,«  sagde  Leta  med  den 
særlige  stemme,  der  viste,  at  hun  legede,  hun  var  mor. 
»Sina,  hjælp  mig  med  forklædet.«  Hun  lod,  som  om  hun 
tog  et  forklæde  op  af  en  skuffe  og  tog  det  over  hovedet. 

Sina  lod,  som  om  hun  bandt  en  knude  bag  på.  Hun 
skyndte  sig,  så  hun  kunne  fa  lov  til  at  lege  storesøster.  »Nu 
skal  jeg  dække  bord,«  sagde  hun  og  vendte  en  gammel 
kasse,  som  hun  dækkede  med  et  gammelt  viskestykke. 

»Nilla,«  beordrede  Leta,  »du  går  tilbage  til  huset  efter 
noget,  som  vi  kan  spise.« 

Nilla  var  glad  for  at  få  lov  til  at  spille  en  vigtig  rolle  i 
legen.  Hun  var  næsten  nået  tilbage  til  huset,  da  hun  kom 
i  tanke  om,  at  tjenestepigen  havde  sendt  dem  udenfor  og 
sikkert  ikke  ville  lukke  hende  ind  igen.  Hun  kiggede  sig 
forsigtigt  omkring,  indtil  hun  fik  øje  på  pigen,  der  talte 
med  en  dreng,  der  netop  var  kommet  ridende. 

Nilla  gik  ud  i  køkkenet.  Skabsdørene  stod  åbne,  men 
der  var  ikke  noget  i  skabet.  Det  duftede  af  sæbevand.  På 
køkkenbordet  og  stolene  stod  æsker  i  forskellige  størrelser. 


En  flaske  med  en  slidt  rød  og  hvid  mærkat  fangede 
Nillas  blik.  Hun  vidste  ikke,  at  tegningen  af  dødninge- 
hovedet og  knoglerne  betød,  at  det  var  gift.  Mærkaten 
sad  løst,  så  hun  hev  den  af  og  smed  den  på  gulvet.  Så 
gik  hun  stolt  tilbage  til  sine  søstre  og  sin  bror,  som  sad 
ude  i  legehuset. 

Leta  åbnede  flasken  og  så  på  de  hvide  krystaller 
indeni.  »Ja,  det  ser  godt  ud,«  sagde  hun  og  lukkede  den 
igen.  »Det  tager  lidt  tid,  før  middagen  er  færdig,  så  lad 
være  med  at  sætte  jer  til  bords  endnu.« 

Leta  lod,  som  om  hun  havde  travlt  med  at  lave  mad 
på  komfuret,  og  bagefter  fejede  hun  gulvet.  Af  og  til 
skældte  hun  ud  på  børnene,  når  de  utålmodigt  spurgte 
efter  mad.  Endelig  sagde  hun,  at  det  var  tid  at  spise 
aftensmad. 

Da  børnene  havde  sat  sig  ved  bordet,  hældte  Leta  en 
lille  bunke  krystaller  ud  ved  hver  plads.  Clyde  slikkede 
sin  finger  og  var  klar  til  at  spise  med  det  samme,  men 
Leta  stoppede  ham.  »Vi  spiser  ikke,  før  vi  har  bedt 
bordbøn.  Og  jeg  skal  nok  bede.« 

Hun  mindede  de  andre  om  deres  far,  da  hun  bad. 
»Vor  Fader  som  er  i  Himlen,«  begyndte  hun.  »Vi  takker 
dig  for  denne  mad  og  for  ...  «  Hendes  stemme  steg  og 
faldt,  mens  hun  bad  og  bad.  Hun  mumlede  det  meste  af 
tiden,  så  ingen  var  rigtig  sikre  på,  hvad  hun  sagde.  De 
andre  hørte  hende  sige:  »Velsign  denne  mad  for  os«  og 

»velsign  missionærerne  ude  i  missionsmarken«.  Lige  da 
Sina,  Nilla  og  Clyde  troede,  at  bønnen  var  forbi  og 
måltidet  kunne  begynde,  kom  Leta  i  tanker  om  et 
medlem  af  wardet,  som  hun  kunne  nævne  i  sin  bøn,  og 
så  bad  hun  videre. 

Inde  i  huset  var  mor,  som  var  syg  og  afkræftet,  vågnet, 
fordi  hun  pludselig  følte  sig  bekymret  for  sine  børn.  Hun 
var  kommet  ud  af  sengen,  inden  hun  var  rigtig  vågen.  Da 
hun  langsomt  vaklede  ud  af  soveværelset,  fik  hun  øje  på 
tjenestepigen,  som  lå  og  sov  på  sofaen. 

Køkkenet  er  helt  rent,  bortset  fra  den  falmede  røde 
mærkat,  som  forskrækkede  hende,  da  vinden  blæste  den 
hen  over  gulvet.  Der  var  et  dødningehoved  på  den,  og 
man  kunne  læse  ordet  stryknin.  Mor  skyndte  sig  uden 
for,  så  hurtigt  hun  kunne.  Hun  kunne  ikke  se  børnene 
ude  i  haven,  så  hun  gik  direkte  ned  til  deres  legehus  i 
kælderen. 


Leta  havde  lige  sagt  amen,  og  børnene  havde  en 
friskslikket  finger  parat  til  at  smage  på  »maden«,  da 
mors  skygge  viste  sig  i  døråbningen. 

Mor  havde  fundet  børnene  lige  i  rette  øjeblik!  I  sit 
hjerte  opsendte  hun  en  takkebøn,  fordi  hendes  små 
børns  liv  var  blevet  reddet.  Hun  var  overhovedet  ikke  i 
tvivl  om,  at  det  var  Herrens  Ånd,  som  havde  vækket 
hende  og  ført  hende  ud  til  børnene. 

Ved  middagsbordet  den  aften  sad  børnene  tålmodigt, 
mens  deres  fars  stemme  steg  og  faldt  under  den  lange 
bordbøn.  Det  var  ikke  svært  at  huske  deres  egen 
bordbøn  over  »maden«,  som  de  nær  havde  spist  ude  i 
kælderen. 

Mens  de  spiste,  hviskede  Nilla  til  Leta:  »Vor 
himmelske  Fader  hører  og  forstår  virkelig  alle  bønner, 
ikke  også?« 

»Jo,  det  gør  han,«  hviskede  Leta  tilbage.  □ 

Yi  er  kommet  ned  på  denne 
jord  og  har  fået  et  legeme.  Nu 
skal  vi  lære  at  beherske  det. 
Præsident  Brigham  Young  sagde,  at 
selvbeherskelse  er  af  afgørende 
betydning  for  opnåelse  af  evigt  liv: 
» (Kroppen)  må  fuldt  ud  underkastes 
ånden,  ellers  kan  jeres  legeme  ikke 
oprejses  til  at  arve  evigt  liv  ...  Søg 
flittigt,  til  I  underkaster  alt  Kristi 
lov«  (Kirkens  præsidenters  lærdomme: 
Brigham  Young,  1997,  s.  204). 

HVORDAN  LÆRER  VI 
SELVBEHERSKELSE? 

Helt  grundlæggende  for  at  opnå 
selvbeherskelse  er  en  kundskab  om 
og  en  efterlevelse  af  guddommelige 
læresætninger.  Enhver  indsats,  som 
krones  med  held,  styrker  os  og  fører 
os  nærmere  til  »en  vækst,  som  kan 
rumme  Kristi  fylde«  (Ef  4: 13) .  Det  er 
vores  mål  at  beherske  vores  lyster,  så 
vi,  ligesom  vores  store  forbillede,  kan 
sige  til  vor  himmelske  Fader:  »Min 
fader  ...  ikke  som  jeg  vil,  men  som  du 
vil«  (Matt  26:39). 

At  modstå  fristelse  første  gang,  vi 
støder  på  den,  og  forkaste  den 
tanke,  som  fører  til  handlingen,  er 
vigtige  trin  i  opnåelse  af  selvbeher- 
skelse (se  1  Thess  5:22).  Det  gælder 
især  stofmisbrug  eller  vanedan- 
nende adfærd.  At  overvinde  sådant 
misbrug  eller  vaner  kan  kræve 
kirkelig,  ja,  endog  professionel 
hjælp.  Det  kræver  i  hvert  fald 
guddommelig  hjælp. 


Når  vi  stræber  efter  selvbeher- 
skelse, kan  vi  finde  kraft  gennem 
faste  og  bøn.  Begge  er  udtryk  for 
selvbeherskelse  og  sikrer  os  hjælp  fra 
himlens  kræfter.  Ja,  faktisk  kan 
meget  af  det,  som  Herren  beder  os 
om,  hjælpe  os  med  at  beherske  os 
selv.  Præsident  Spencer  W  Kimball 
har  sagt:  »At  tage  en  tiendedel  af 
det,  som  man  har  tjent,  og  give  det 
til  lederne,  så  de  kan  forvalte  det,  er 
en  prøve  på  vores  tro.  At  faste  er 
selvkontrol  ...  At  være  uselvisk  og 
altid  tænke  på  andre  før  sig  selv,  er  et 
stort  skridt  hen  mod  selvbeher- 
skelsen. At  tilgive  en,  som  er  ond  og 
sårende,  er  en  handling,  som  viser,  at 
et  menneske  nærmer  sig  fuldkom- 
menhed« (The  Teachings  of  Spencer 
W.  Kimball,  red.  Edward  L.  Kimball, 
1982,  s.  204). 

HJÆLP  HINANDEN 

Det  kan  være  let  at  finde  fejl  hos 
andre,  der  stræber  efter  selvbeher- 
skelse. Men  Gud  ønsker,  at  vi  skal 
hjælpe,  ikke  hæmme  andre.  Ældste 
Marvin  J.  Ashton  (1915-1994) 
fortalte  en  beretning  om  en  kvinde  i  et 
hjælpeforeningspræsidentskab,  som 
på  grund  af  stress  på  hjemmefronten 
mistede  besindelsen  ved  at  præsident  - 
skabsmøde.  Bagefter  blev  hun  flov  og 
ringede  rundt  for  at  sige  undskyld. 

»Hendes  venner  i  præsident- 
skabet var  overbærende  og  sagde,  at 
hun  ikke  skulle  tænke  mere  over  det. 
Men  hun  spekulerede  på,  om  de  nu 

ville  have  mistet  respekten  for 
hende,  fordi  de  havde  set  hendes 
dårlige  sider.  Men  samme  aften 
ringede  det  på  døren  ved  aften- 
madstid,  og  der  stod  de  andre 
medlemmer  af  præsidentskabet  med 
et  måltid  mad.  >Da  du  mistede  besin- 
delsen i  morges,  vidste  vi,  at  du 
måtte  være  nedkørt.  Vi  tænkte,  at 
en  smule  aftensmad  måske  kunne 
hjælpe  lidt.  Du  skal  vide,  at  vi  elsker 
dig<«  (»Tungen  kan  være  et  skarpt 
våben«,  Stjernen,  juli  1992,  s.  20). 

Et  lille  barn  lærer  at  gå  ved  at 
falde  og  rejse  sig  igen.  Selvbeher- 
skelse læres  på  samme  måde.  Jesus 
Kristus  var  det  eneste  fuldkomne 
menneske  på  jorden,  og  i  vores 
stræben  efter  at  blive  som  han, 
snubler  vi  af  og  til.  Når  vi  søger 
Faderens  hjælp  og  er  tilgivende  - 
overfor  os  selv  og  andre  -  styrker  det 
os  til  at  prøve  igen.  □ 


En  drøm 
om  at  tjene 


John  Jairo  Bustamante 


Jeg  så  ud  af  flyvinduet. 
Pludselig  dukkede  erin- 
dringen om  den  drøm,  som 
jeg  aldrig  havde  forstået, 
op  i  mine  tanker.  Jeg 
rejste  med  fly.  Jeg  var 
leder  for  disse  mennesker, 
vi  var  på  vej  fil  templet  - 
Herrens  hus,  det  helligste 
sted  på  jorden  -  og  jeg 
havde  ansvaret  for  at  vi 
nåede  sikkert  frem. 

Da  jeg  var  13  eller  14  år 
gammel,  drømte  jeg,  at  jeg 
var  sammen  med  en 
gruppe  mennesker,  som  skulle  rejse 
med  fly  til  et  smukt  og  fredfyldt  sted, 
hvor  Jesus  Kristus  var.  Vi  skulle  flyve 
for  at  nå  frem  til  dette  sted,  og  jeg 
havde  ansvaret  for  disse  mennesker 
og  for,  at  vi  nåede  sikkert  frem. 

Drømmen  overraskede  mig,  og 
den  næste  dag  fortalte  jeg  min  mor 
om  den.  Hun  syntes,  at  det  var  en 
dejlig  drøm,  selv  om  den  var  lidt  sær, 
men  hverken  hun  eller  jeg  vidste, 
hvad  den  kunne  betyde.  Skønt  vi 
aldrig  drøftede  drømmen  igen,  så 
havde  den  efterladt  et  indtryk  i  mit 
hjerte,  som  jeg  huskede  i  mange  år. 

Jeg  blev  født  i  Bogota  i  Colombia. 
Mine  forældre  lærte  mig  at  tro  på 
Gud,  og  det  er  jeg  meget  taknemlig 
for.  Men  som  alle  andre  mennesker, 
begik  jeg  fejltrin,  og  disse  fejltrin 
svækkede  mit  forhold  til  familien.  På 
grund  af  stridigheder  i  familien  og  et 
ønske  om  at  finde  et  bedre  liv, 
besluttede  jeg  at  holde  ferie  i 
Fusagasuga,  en  by,  som  ligger  i 
nærheden  af  Bogota.  Mens  jeg  var 
der,  fortsatte  mine  problemer. 

En  dag  gik  jeg  mig  en  tur  og 
spekulerede  på,  om  jeg  skulle  søge 
hjælp.  Til  sidst  bad  jeg  Gud  om  at 
hjælpe  mig.  Jeg  mente,  at  det  var  den 
rette  løsning. 

Et  par  dage  senere  traf  jeg  en  ung 
kvinde,  som  fortalte  mig  om  den 
kirke,  som  hun  gik  i.  Det,  hun 
fortalte  mig,  gjorde  mig  nysgerrig  og 
håbefuld.  Jeg  spurgte,  om  jeg  måtte 
overvære  et  af  hendes  kirkes  møder. 

Da  jeg  kom  derhen,  blev  jeg  budt 
velkommen  af  rare  mennesker.  De 
præsenterede  mig  for  missionærerne, 


som  underviste  mig  og  gav  mig  et 
eksemplar  af  Mormons  Bog. 

Da  min  ferie  var  forbi,  tog  jeg 
tilbage  til  Bogota,  hvor  jeg  kom  ud  for 
et  uheld  og  kom  til  skade  med  benet. 
Da  jeg  ikke  kunne  gå  ret  meget, 
begyndte  jeg  at  læse  den  bog,  som 
missionærerne  havde  givet  mig.  Og  så 
fandt  jeg  svarene  på  mange  af  mine 
spørgsmål  om  formålet  med  livet  og 
måden,  som  man  bør  tilbede  Gud  på. 
Nephis,  Mosiahs  og  andres  lærdomme 
gav  mig  et  ønske  om  at  tale  med  missi- 
onærerne om  denne  kirke. 

På  grund  af  ulykken  var  det 
vanskeligt  at  komme  omkring,  men 
mit  ønske  om  at  lære  mere  var  så 
stærkt,  at  jeg  tog  til  Fusagasuga  for  at 
lede  efter  missionærerne.  Da  jeg  fandt 
dem,  gav  de  mig  adressen  på  nogle 
missionærer,  som  boede  tættere  på 
mig,  og  så  tog  jeg  hjem  igen. 

Den  dag,  hvor  jeg  fik  gipsen  af 
benet,  begyndte  jeg,  skønt  jeg  endnu 
ikke  kunne  gå  ret  godt,  at  søge  efter 
den  nærmeste  sidste  dages  hellige 
kirkebygning.  Der  fandt  jeg  missio- 
nærerne -  der  sad,  som  om  de 
ventede  på  mig.  Ældsterne  Castro, 
Mamani  og  Duran  besvarede  mine 
mange  spørgsmål  og  indbød  mig  til  at 
blive  medlem  af  Guds  rige. 

Hver  gang  vi  talte  sammen,  følte 
jeg,  at  dette  var  den  rette  vej,  og  at 
Gud  havde  besvaret  min  bøn  om 
hjælp.  Ligesom  mange  andre  søgte 
jeg  sandheden  i  bøn.  Det  bedste  ved 
evangeliets  budskab  var,  at  jeg  selv 
kunne  få  at  vide,  at  det  var  sandt.  To 
måneder  senere,  den  4.  juni  1994, 
blev  jeg  døbt. 

Et  år  efter  min  omvendelse  blev 
jeg  kaldet  til  at  tjene  som  fuldtids- 
missionær.  Jeg  var  glad  for  at  fortælle 

JUNI       1999 

27 


andre  om  det,  som  jeg  havde  lært  om 
Jesus  Kristus  og  hans  kærlighed  til 
os,  om  nutidige  profeter  og  om 
Mormons  Bog.  En  uge  inden  jeg  tog 
af  sted,  havde  jeg  det  privilegium  at 
døbe  min  mor.  Hun  havde  også 
fundet  Jesu  Kristi  sande  kirke. 

Den  14.  juli  1995  ankom  jeg  til 
missionærskolen  i  Bogota  i  Colombia. 
Da  vores  træning  var  forbi,  kaldte 
missionspræsidenten  mig  til  at  være 
leder  for  en  gruppe  missionærer,  som 
skulle  til  templet  i  Lima  i  Peru.  Mens 
jeg  rejste  med  denne  gruppe  af  missi- 
onærer fra  Colombia,  Ecuador  og 
Venezuela,  så  jeg  ud  af  flyvinduet. 
Pludselig  dukkede  erindringen  om 
den  drøm,  som  jeg  aldrig  havde  for- 
stået, op  i  mine  tanker.  Jeg  rejste  med 
fly.  Jeg  var  leder  for  disse  mennesker, 
vi  var  på  vej  til  templet  -  Herrens 
hus,  det  helligste  sted  på  jorden  -  og 
jeg  havde  ansvaret  for,  at  vi  nåede 
sikkert  frem. 

Det  så  ud  til,  at  Herren  havde 
forberedt  mig,  lige  siden  jeg  var  lille, 
til  en  dag  at  blive  medlem  af  Kirken. 
Han  havde  forberedt  mig  til  at 
bære  vidnesbyrd  om  hans  sand- 
heder, hvilket  jeg  gjorde  på  fuldtid 
som  ambassadør  for  hans  budskab  i 
Barranquilla-missionen  i  Colombia.  □ 


Sammenførte 
familier 


Ældste  Robert  E.  Wells    Emeritusmedlem  af  De  Halvfjerds  og  præsident  for  templet  i  Santiago  i  Chile 


Forældre,  som  skaber 
sammenførte  familier, 
står  over  for  udfordringen 
ved  dels  at  udvikle  og 
styrke  deres  ægteskab  og 
dels  at  skulle  styrke 
deres  forhold  til 
børnene  i  den 
familie. 


Da  min  far  døde,  var  min  mor  alene  med  to  små 
sønner.  Senere  giftede  han  sig  med  en  barnløs 
enkemand,  og  de  fik  en  søn  sammen.  Jeg  voksede 
op  i  det,  som  mine  forældre  kunne  have  kaldt  et 
»hendes-vores  «-forhold.  Men  vi  betragtede  os  fem  som 
en  almindelig  familie. 

Vi  undgik  betegnelser  som  »stedfar«  og  »halvbror«. 
For  eksempel  godtog  jeg  tanken  om,  at  jeg  havde  to 
fædre:  Den  ene  var  min  biologiske  far,  der  gav  mig  en  rig 
og  ædel  arv;  den  anden  opdrog  mig  og  gav  mig  endnu  en 
rig  og  ædel  arv.  Mine  to  brødre  og  jeg 
voksede  op  i  enighed  og  lighed,  selv 
om  min  yngste  bror  havde  et  andet 
efternavn.    Vores    »sammenførte 


familie«  fungerede  godt,  fordi  vi  fik  kærlighed  og  respekt, 
samt  mulighed  for  at  tjene  og  yde  ofre. 

En  sammenført  familie  er  pr.  definition  en  familie, 
hvor  den  ene  eller  begge  forældre  ikke  er  biologiske 
forældre  til  børnene  i  den  pågældende  familie. 
Sammenførte  familier  kan  udspringe  af  forskellige 
forhold,  såsom  et  nyt  ægteskab  og  adoption  efter  en  skils- 
misse eller  en  ægtefælles  død. 

Ligesom  kernefamilier,  kan  sammenførte  familie  både  i 
og  uden  for  Kirken,  fungere  godt  og  være  kærlige  og 
sammentømrede.  Men  sammenførte  familie  kan  støde  på 
enestående  udfordringer,  når  forældre  og  børn  skal  vænne 
sig  til  at  leve  under  nye  forhold  og  i  nye  omgivelser.  I  et 
nyt  ægteskab  efter  en  skilsmisse  kan  børnene  for  eksempel 
føle  sig  splittet  mellem  to  voksne  og  to  familier.  Forældre, 
der  skaber  sammenførte  familier,  står 
over  for  den  udfordring  at  skulle 
udvikle  og  styrke  deres  ægteskab, 
samtidig  med  at  de  skal  styrke 
forholdet  til  børnene  i  den  familie. 

BESLUTNINGEN  OM  AT  GIFTE 
SIG  IGEN 

En  beslutning  om  at  gifte  sig 
igen  og  dermed  skabe  en  sammen- 
ført familie  kræver  overvejelse  af 
mange   faktorer.   En  sammenført 
familie  påvirker  ikke  blot  det  par, 
der  planlægger  at  gifte  sig,  men 
også  deres  børn,  børnenes  ægte- 
'%.        fæller,   svigerfamilie,   fjernere 
I         slægtninge  og  parrets  tidli- 
gere  ægtefeller. 

»Ægteskab  er  muligvis 
|*\     den  vigtigste  af  alle  be- 
slutninger og  har  de  mest 
omfattende  konsekvenser, 
for  det  drejer  sig  ikke  kun 
om   øjeblikkelig   lykke, 


men  også  om  evig  glæde,«  sagde  præsident  Spencer  W. 
Kimball.  »Det  påvirker  ikke  kun  de  to  mennesker,  som 
gifter  sig,  men  også  deres  familier  og  især  deres  børn  og 
deres  børns  børn  i  mange  generationer«  (Marriage  and 
Divorce,  1976,  s.  10). 

Herren  har  sagt:  »Det  er  ikke  godt,  at  mennesket  er 
alene«  (1  Mos  2:18).  Ikke  desto  mindre  kan  et  nyt  ægte- 
skab og  forsøget  på  at  skabe  en  sammenført  familie  gå 
galt,  hvis  ikke  begge  parter  forbereder  sig  godt. 
Beslutningen  om  at  gifte  sig  igen  er  vanskelig  og  bør  ikke 
træffes  forhastet.  Nogle  fraskilte  er  vrede  eller  sårede 
efter  deres  tidligere  ægteskab,  andre  nærer  måske  urime- 
lige forventninger  til  fremtiden,  mens  de  samtidig  har 
svært  ved  at  give  slip  på  fortiden.  De,  der  har  mistet  en 
ægtefælle  ved  dødsfald,  har  brug  for  tid  til  at  komme 
gennem  deres  sorg.  Skønt  det  ikke  er  godt  at  være  alene, 
er  det  heller  ikke  godt  at  gifte  sig  igen  og  påtage  sig  de 
udfordringer  og  ansvar,  som  følger  med  en  sammenført 
familie,  inden  man  er  parat  til  det. 

Et  ægteskab  og  hjem,  hvor  børn  opdrages  af  både  en 
mor  og  en  far,  er  en  del  af  vor  himmelske  Faders  guddom- 
melige plan.  Men  »sygdom,  død  eller  andre  omstændig- 
heder kan  gøre  individuelle  tilpasninger  nødvendige« 
(»Familien:  En  proklamation  til  verden«,  Stjernen, 
oktober  1998,  s.  24). 

Det  har  været  tilfældet  i  mit  liv.  Jeg  giftede  mig  med 
min  kæreste  fra  skolen,  vi  fik  tre  dejlige  børn  og  nød  livet 
sammen,  sådan  som  vi  havde  planlagt  og  håbet  på.  Men 
så  omkom  min  hustru  ved  en  tragisk  ulykke.  Jeg  sørgede 
og  var  fortvivlet  i  næsten  to  år,  inden  mine  forældre  og 
min  hustrus  forældre  opmuntrede  mig  til  at  gifte  mig  igen 
-  både  for  min  egen  og  for  børnenes  skyld. 

Efter  at  have  fastet  og  fremlagt  sagen  for  min 
himmelske  Fader  i  inderlig  bøn,  fornemmede  jeg,  at  det 
ville  være  rigtigt  at  gifte  mig  igen. 

VALG  AF  ÆGTEFÆLLE 

Når  man  har  truffet  beslutningen  om  at  gifte  sig  igen, 
kan  det  tage  sin  tid  at  finde  en  ægtefælle.  I  mit  tilfælde 


skrev  jeg  til  flere  venner  og  slægtninge,  som  kendte  til  min 
situation,  og  fortalt  dem  om  mit  ønske  om  at  gifte  mig 
igen.  Jeg  spurgte  dem,  om  de  kendte  nogen,  som  ville  over- 
veje at  blive  mor  til  tre  børn  og  hustru  til  en  distriktspræ- 
sident  i  Kirken,  som  samtidig  var  bankmand  i  Sydamerika 
med  mange  gøremål.  Efter  at  have  fået  seks  henvisninger, 
holdt  jeg  ferie  i  USA  og  følte  mig  siden  tilskyndet  til  at  gå 
ud  med  og  siden  fri  til  min  elskede  Helen. 

Helen  bragte  en  datter  på  to  år  ind  i  vores  forhold,  og 
jeg  bragte  mine  to  sønner  på  henholdsvis  tre  og  seks  år  og 
min  datter  på  ni  år.  Senere  fik  vi  tre  døtre  sammen,  så  vi 
nu  har  en  sammenført  familie  med  syv  børn. 

Det,  der  fra  begyndelsen  gjorde  vores  ægteskab  muligt 
og  vellykket,  var,  at  vi  begge  modtog  svar  fra  vor 
himmelske  Fader,  som  forsikrede  os  om,  at  han  aner- 
kendte vores  beslutning  om  at  gifte  os.  Uden  den  sikre 
grundvold  ville  et  ægteskab  efter  så  kort  bekendtskab 
have  været  uklogt.  Men  jeg  forventede  ikke,  at  min 
himmelske  Fader  skulle  gøre  arbejdet  for  mig.  Inden  jeg 
fremlagde  sagen  for  ham  i  bøn,  forhørte  jeg  mig  om 
Helens  familiemæssige  baggrund,  traditioner,  vidnesbyrd 
og  hengivenhed  over  for  Herren.  Hun  hørte  også  nok  om 
mig  til  at  føle,  at  vi  passede  sammen. 

Mens  vi  gjorde  kur  til  hinanden,  så  vi  tre  vigtige 
karaktertræk  hos  hinanden,  som  er  nødvendige  for  at  få 
et  ægteskab  og  en  sammenført  familie  til  at  fungere: 

•Karakter.  Har  den,  som  du  overvejer  at  gifte  dig 
med,  en  tempelanbefaling?  Lever  vedkommende  et  liv, 
der  er  værdigt  til  Åndens  nærhed?  Har  vedkommende 
tjent  i  Guds  rige? 

•Evner.  Kan  din  kommende  mand  forsørge  en 
familie?  Er  din  kommende  hustru  i  stand  til  og  villig  til  at 
hjælpe  dig  med  at  opdrage  jeres  børn?  Har  I  begge 
besluttet  jer  for  at  få  jeres  sammenførte  familie  til  at 
fungere  og  at  sætte  jeres  lid  til  Herren? 

•Ressourcer.  Har  I  hver  især  de  fornødne  åndelige 
reserver  -  oplagret  gennem  tro,  bøn,  tjeneste  og  ofre  - 
som  I  kan  trække  på,  når  I  står  over  for  problemerne  med 
at  forene  jeres  familier? 

»Når  man  skal  vælge  en  ægtefælle,«  sagde  præsi- 
dent Kimball,  »bør  man  være  omhyggelige  med  at 
planlægge  og  overveje  og  bede  og  faste,  så  man  kan 
sikre  sig,  at  netop  denne  beslutning  ikke  er  forkert.  I  et 
godt  ægteskab  skal  der  ske  en  forening  af  sindet  såvel 
som  af  hjertet.  Man  må  ikke  lade  følelserne  alene 
træffe  beslutningerne,  men  sind  og  hjerte,  styrket 
gennem  faste  og  bøn  og  alvorlig  overvejelse,  vil  give 
den  størst  mulig  ægteskabelige  lykke«  (Marriage  and 
Divorce,  s.  11). 


SÅDAN  TACKLER  MAN 
UDFORDRINGERNE 

Når  vielsesceremonien  er  forbi, 
opnår  den  sammenførte  familie  kun 
»at  leve  lykkeligt  til  deres  dages 
ende«,  hvis  de  vil  arbejde  hårdt, 
bede,  udvise  tålmodighed  og  udhol- 
denhed. Alle  familier  møder  udfor- 
dringer, men  udfordringerne  kan 
blive  større  i  en  sammenført  familie. 
Uanset  hvor  godt  de  to  nygifte  passer 
sammen,  må  de  være  forberedt  på  at 
tackle  de  prøvelser,  som  vil  opstå  i 
deres  sammenførte  familie. 

Det  følgende  er  nogle  af  de  emner 
og  deres  mulige  løsningsmodeller, 
som  sammenførte  familie  kan  gøre 
klogt  i  at  drøfte  åbent: 

•Enighed.  Herren  har  sagt: 
Dersom  »I  ikke  er  et,  er  I  ikke  mine« 
(L&P  38:27).  Sammenførte  familier, 
der  ønsker  at  blive  anerkendt  af 
Herren,  må  stræbe  efter  den  enighed. 
Enighed  i  familien  begynder  med 
forældrene.  Sammenhold  og  kærlighed 
mellem  ægtefællerne  er  med  til  at 
skabe  sammenhold  og  kærlighed 
mellem  børnene.   Det  er  derfor,   at 


drivkraften  i  en  stærk,  forenet  familie,   er  forholdet 
mellem  mand  og  hustru. 

For  at  skabe  enighed  i  familien  må  man  have  fælles  mål 
og  tilbringe  tid  sammen.  Overværelse  af  Kirkens  møder, 
familieaften,  familiebøn,  familieråd,  arbejdsprojekter, 
ferier  og  fritidsaktiviteter  giver  mulighed  for  fællesskab. 
Det  er  vigtigt,  at  de  sammenførte  familier  vælger  de 
bedste  af  deres  tidligere  mål  og  traditioner,  og  at  de 
sammen  skaber  nye  mål  og  traditioner. 

Stedforældre  må  være  tålmodige.  Eftersom  følelses- 
mæssige bånd  mellem  stedforældre  og  stedbørn  tager  tid 
at  opbygge,  kan  det  til  tider  tage  år  at  skabe  en  enig  og 
harmonisk  sammenført  familie.  Voksne  såvel  som  børn 
bringer  oplevelser  og  forventninger  med  sig  ind  i  den 
sammenførte  familie,  og  det  kan  påvirke  forholdene  i  den 
nye  familie.  Nogle  stedforældre  bliver  måske  nødt  til  at 
spille  en  sekundær  rolle  i  et  barns  liv.  I  stedet  for  at 
konkurrere   med   et  forhold,   som  barnet   har   til   en 


forælder,  som  ikke  længere  bor  i  hjemmet,  bør  stedfor- 
ældre koncentrere  sig  om  at  opbygge  deres  eget  forhold 
til  barnet. 

Selv  om  nogle  børn  kan  være  tilbageholdende  med  at 
knytte  sig  til  en  ny  forælder,  skal  de  ikke  være  tvunget  til 
at  kæmpe  for  at  opnå  den  forælders  kærlighed.  Skønt  en 
stedmor  måske  aldrig  kan  overtage  en  afdød  mors  plads  i 
barnets  hjerte,  kan  hun  skabe  sig  sin  egen  plads  i  barnets 
hjerte  ved  at  udvise  kærlighed  og  tålmodighed. 

Alle  familier  gør  klogt  i  at  erindre 
ordlyden  fra  familieproklamationen, 
som  er  skrevet  af  Det  Første 
Præsidentskab  og  De  Tolv  Apostles 
Kvorum:  »Vellykkede  ægteskaber  og 
familier  bygger  på  og  næres  ved  tro, 
bøn,  omvendelse,  tilgivelse,  respekt, 
kærlighed,  medfølelse,  arbejde  og 
sunde  fritidsaktiviteter«  (Stjernen, 
oktober  1998,  s.  24). 

•  Kommunikation.  Diplomatisk , 
men  dog  åben  og  oprigtig  kommuni- 
kation er  af  afgørende  betydning, 
når  en  sammenført  familie  skal  defi- 
nere ansvar,  trække  grænser  og  løse 
følelsesmæssige  problemer.  De  sår, 
som  opstår  ved  dødsfald  eller  skils- 
misse -  usikkerhed,  mangel  på  selv- 
værd og  selvtillid,  mistro  til  andre  - 
skal  drøftes  åbent  og  bringes  i  orden, 
så  nye  mønstre  for  sund  familieud- 
foldelse kan  finde  sted.  Familiens 
medlemmer  lukker  ikke  døren  til 
fortiden  på  én  gang.  En  enkemand 
kan  være  parat  til  at  finde  en  ny 
kone,  før  hans  børn  er  parate  til  at 
tage  imod  en  ny  mor.  Sådanne  børn 
har  behov  for  forældre,  der  opfor- 
drer dem  til  at  give  udtryk  for  deres 
tanker  og  følelser. 

»For  at  kommunikation  i  familien  kan  være  effektiv, 
skal  der  finde  en  udveksling  af  følelser  og  informationer 
sted,«  sagde  ældste  Marvin  J.  Ashton,  tidligere  medlem 
af  De  Tolv  Apostles  Kvorum.  »Kommunikationens  døre 
vil  åbne  sig  i  hjemmet,  hvis  familiens  medlemmer  vil 
indse,  at  det  er  nødvendigt,  at  alle  deltager  og  sætter  tid 
af  til  det.  Under  drøftelser  i  familien  bør  uoverensstem- 
melser ikke  ignoreres,  men  roligt  overvejes  og  evalueres. 
Ens  holdning  eller  mening  er  som  regel  ikke  af  lige  så  stor 
betydning  som  det  at  bevare  et  sundt,  vedvarende 
forhold«  (»Kommunikation  i  familien«,  Stjernen,  oktober 
1976,  s.  44-46) 

Medlemmer  af  sammenførte  familier  bør  respektere 
de  dejlige  minder  om  og  følelser  for  afdøde  kære,  som 
andre  i  familien  nærer.  I  tilfælde  af  skilsmisse  bør  de 
være  forstående  over  for  den  smerte  og  sorg,  som  andre 
familiemedlemmer  lider  under  og  søger  at  komme  sig 
over.  Venlig,  betænksom  åbenhed,  der  gør  det  muligt  at 
tale  om  sine  følelser,  er  af  afgørende  betydning  for 
opbyggelsen  af  nye,  sunde  forhold  på  alle  planer: 
børnene  imellem,  forældre  og  børn  imellem,  foræl- 
drene imellem  og  ægtefællerne  og  øvrige  slægtninge 
imellem. 

•Besegling.  Den  tidligere  amerikanske  senator  Jake 
Garn  var  ikke  helt  tryg  ved  at  gifte  sig  igen,  da  hans  første 
hustru,  Hazel,  døde  i  1976,  men  han  blev  hurtigt  klar 
over,  at  han  ikke  både  kunne  være  far  og  mor  for  sine 
børn.  Da  han  begyndte  at  gå  ud  med  Kathleen 
Brewerton,  som  senere  blev  hans  anden  hustru,  opstod 
der  spørgsmål  om,  hvad  hans  første  kone  ville  sige  til,  at 
han  blev  beseglet  til  en  ny  hustru.  Parret  henvendte  sig 
til  præsident  Spencer  W.  Kimball. 

»Han  sagde,  at  han  vidste  ikke  præcis,  hvordan  den 
slags  ville  blive  ordnet,  men  han  vidste,  at  hvis  vi  er 
trofaste,  vil  alt  ordne  sig,  og  vi  vil  opnå  stor  glæde,« 
fortalte  bror  Garn  senere.  »Kathleen  sagde,  at  hun  var 
bange  for  at  såre  Hazel.  Præsident  Kimballs  holdning 
syntes  at  ændre  sig.  Fra  at  have  været  noget  tøvende  i 
sine  svar,  blev  han  nu  sikker  og  svarede  med  fasthed.  Han 


så  direkte  på  Kathleen,  og  med  tårer  i  øjnene  sagde  han: 
>En  ting  ved  jeg:  Du  har  intet  at  være  bekymret  for.  Ikke 
alene  vil  hun  acceptere  dig,  hun  vil  lægge  sine  arme  om 
dig  og  takke  dig,  fordi  du  har  opdraget  hendes  børn<« 
(Why  I  Believe,  1992,  s.  13). 

Familiens  medlemmer  behøver  ikke  at  gøre  sig 
bekymringer  om,  hvordan  beseglinger  vil  ændre  den 
sammenførte  familie  i  det  hinsides.  Vores  opgave  er  at 
efterleve  evangeliet  her  og  nu  og  elske  hinanden,  især 
dem  i  vores  familie.  Hvis  vi  efterlever  evangeliet  efter 
bedste  evne,  vil  Herren  i  sin  kærlighed  og  barmhjer- 
tighed velsigne  os  i  det  tilkommende,  og  alt  vil  blive 
bragt  i  orden. 

Jeg  har  set  nogle  nye,  sammenførte  familier  blive 
splittet  af  bekymringer  om,  hvem  der  vil  tilhøre  hvem,  og 
hvem  der  skal  være  sammen  med  hvem  i  det  tilkom- 
mende. Min  mor,  som  er  beseglet  til  min  afdøde  far,  er  gift 
med  en  enkemand,  som  er  beseglet  til  sin  første  hustru, 
som  døde  barnløs.  Min  mor  og  hendes  anden  mand  har 
en  søn,  der  er  min  bror.  Vi  bekymrer  os  ikke  om,  hvem 
der  bliver  beseglet  til  hvem.  Vi  sætter  ganske  enkelt  vores 
lid  til  Herrens  visdom  og  kærlighed  og  forsøger  at  leve 
retskaffent. 

•  Intimitet.  Ægtepar  har  fået  befaling  om  at  holde  sig 
til  hinanden  og  blive  »et  kød«  (Matt  19:5).  Men  for  at 
samlivet  i  et  nyt  ægteskab  kan  blive  tilfredsstillende,  må 
der  være  forståelse,  omsorg,  medfølelse  og  betænk- 
somhed. 

Parret  må  tale  åbent  på  en  venlig  og  forstående  måde. 
Der  kan  opstå  misforståelser,  hvis  den  ene  ægtefælle 
tror,  at  et  seksuelt  samliv  er  unødvendigt,  fordi  familien 
er  stor  nok,  eller  hvis  den  anden  ægtefælle  mener,  at 
fysisk  intimitet  ikke  længere  er  vigtigt  efter  en  bestemt 
alder.  Selv  om  man  drøfter  sådanne  emner,  inden  ægte- 
skabets indgåelse,  kan  det  være  nødvendigt  at  drøfte 
dem  igen  i  lyset  af  ændrede  følelser,  helbredstilstand  og 
omstændigheder. 

Præsident  Gordon  B.  Hinckley  har  sagt:  »Jeg  har 
erfaret,  at  den  virkelige  lykke  i  ægteskabet  ikke  ligger  så 


J   U  N 


19  9  9 


33 


meget  i  romantikken,  som  i  den  oprigtige  omsorg  for  livs- 
ledsagerens tilfredshed  og  velbefindende.  Hvis  man  kun 
tænker  på  sig  selv  og  opfyldelsen  af  sine  egne  ønsker,  så 
opbygges  der  ikke  tillid,  kærlighed  eller  lykke.  Kun  hvis 
der  hersker  uselviskhed,  vil  kærligheden  og  dens  medføl- 
gende kvaliteter  trives  og  blomstre«  (»Jeg  tror«,  Stjernen, 
marts  1993,  s.  7). 

•Økonomi.  Den  sammenførte  families  budget 
vanskeliggøres  af  aktiver  og  gæld,  som  overføres  fra  et 
tidligere  ægteskab.  Hustrubidrag  og  børnepenge  kan 
spille  en  rolle,  og  det  tidligere  udgiftsniveau  skal 
muligvis  justeres  på  grund  af  ændringer  i  indtægt  eller  et 
øget  antal  familiemedlemmer,  som  skal  have  mad  og  tøj. 

Alle  familiens  medlemmer  bør  forstå  familiens 
økonomiske  situation  og  begrænsninger.  Ved  at  lægge  et 
sundt  budget  og  opstille  økonomiske  prioriteter 
sammen  med  hele  familien  kan  man  begrænse  misfor- 
ståelser. Gennemgå  ofte  familiens  økonomiske  situation 
og  undgå  forskelsbehandling  i  pengesager.  Om  nødven- 
digt kan  man  søge  råd  fra  en  biskop  eller  kvalificeret 
konsulent. 

Sammenførte  familier  skal,  som  alle  andre  familier, 
huske,  hvilke  velsignelser  Herren  har  lovet  den  trofaste 
tiendebetaler. 

»En  af  de  bedste  måder,  jeg  kender,  hvorpå  jeg  kan 
betale  mine  forpligtelser  til  min  broder,  min  næste  eller 
min  forretningsforbindelse,  er,  at  jeg  først  betaler  mine 
forpligtelser  til  Herren,«  sagde  præsident  Joseph  F. 
Smith.  »Jeg  kan  betale  mere  af  min  gæld  til  mine  naboer, 
hvis  jeg  slutter  aftale  med  dem,  efter  at  jeg  har  ordnet 
mine  ærlige  forpligtelser  til  Herren,  end  jeg  kan  ved  at 
negligere  de  sidste«  (Evangeliske  lærdomme,  s.  219). 

•Disciplinering.  Ingen  forældre  kan  effektivt  irette- 
sætte eller  disciplinere  et  barn,  uden  først  at  have  knyttet 
bånd  af  kærlighed,  hengivenhed,  tillid  og  omsorg.  Hvis 
barnet  ikke  føler  kærlighed  fra  den  nye  forælder,  kan  det 
fortolke  disciplineringen  som  afvisning. 

»Frem  for  alt  har  børn  behov  for  at  vide  og  føle, 
at  de  er  elsket,  ønsket  og  værdsat,«  sagde  præsident 


Ezra  Taft  Benson.  »Det  skal  de  ofte  have  at  vide« 
(»Grundlæggende  principper  for  varige  familieforhold«, 
Stjernen,  april  1983,  s.114-118). 

Forældre  i  sammenførte  familier  skal  meget  tidligt  i 
ægteskabet  nå  til  enighed  om,  hvordan  børnene  skal 
opføre  sig,  og  hvordan  de  skal  disciplineres.  Og  de  skal 
begge  være  parate  til  at  justere  på  de  planer,  efterhånden 
som  de  tackler  problemer  med  børnene.  Medmindre 
forældrene  står  sammen,  bliver  børnene  forvirret. 

»En  forståelse  af  hinandens  syn  på  disciplinering 
kræver,  at  man  lytter  aktivt  og  respekterer  hinandens 
forskelligheder.  Men  med  forståelse  kan  forskelle  i  disci- 
plineringstandarder bringes  i  balance,  og  parret  kan  nå 
frem  til  en  fælles  standard«  (jefhey  H.  Larson,  »How  to 
Unite  a  Step-Family«,  Ensign,  februar  1987,  s.  48-49). 

Børn  kan  også  blive  forvirret  af  at  skulle  tilbringe  tid 
sammen  med  begge  deres  fraskilte  biologiske  forældre. 
Eftersom  regler  og  forventninger  varierer  fra  hjem  til 
hjem,  har  børnene  brug  for  tid  til  at  tilpasse  sig  og  forstå, 
hvad  der  forventes  af  dem. 

Aktiviteter  som  familieaften,  forældre -børn-interview 
og  overværelse  af  kirkemøder  giver  mulighed  for  under- 
visning, irettesættelse  og  understregning  af  den  forven- 
tede adfærd.  Nogle  par  har  fundet  det  nødvendigt  at  lade 
den  biologiske  forælder  tale  på  begge  forældres  vegne  -  i 
det  mindste  indtil  stedforælderen  vinder  børnenes  tillid 
og  kærlighed. 

Nogle  børn  forsøger  at  splitte  eller  manipulere  med 
forældrene.  Det  kræver  en  fast  beslutning,  truffet  af  de 
to  ægtefæller,  at  håndhæve  regler  og  deres  følger  retfær- 
digt og  konsekvent.  Ellers  bryder  disciplinen  sammen. 
Forældre  har  størst  succes,  hvis  de  behandler  »mine 
børn«  og  »dine  børn«  som  »vores  børn«. 

•  Tidligere  ægtefæller.  I  tilfælde  af  skilsmisse  er  tidli- 
gere ægtefæller  nødt  til  at  lægge  deres  personlige 
fordomme  og  krænkede  følelser  til  side,  både  for  deres 
egen  og  for  børnenes  skyld.  Faktisk  burde  de  stræbe  efter 
at  bevare  et  godt  forhold.  Fraskilte  biologiske  forældre  og 
deres  nye  ægtefæller  kan  opdrage  børnene  bedre,  hvis  de 

samarbejder.  Problemer  med  tidligere  ægtefæller  skal 
ordnes  dem  imellem,  og  ægtepar  bør  opmuntre  og  støtte 
et  fortsat  forhold  mellem  børnene  og  den  biologiske 
forælder,  som  ikke  længere  bor  sammen  med  børnene. 
Ingen  har  glæde  af  kritik  af  en  tidligere  ægtefælle,  som 
kan  spille  en  vigtig  rolle  for  den  sammenførte  families 
anstrengelser  for  at  opnå  enighed. 

Hvis  en  tidligere  ægtefælle  vælger  at  afbryde  eller  på 
anden  måde  forsømme  forholdet  til  et  barn,  kan  familien 
stå  sammen  om  at  udfylde  dette  tomrum  i  barnets  liv. 
Det  er  vigtigt,  at  barnet  føler  en  høj  grad  af  kærlighed, 
accept  og  støtte  fra  familiens  medlemmer,  deriblandt 
også  stedforælderen.  Barnet  skal  måske  forvisses  om,  at 
det  ikke  har  nogen  skyld  i  den  aktuelle  situation.  Måske 
kommer  den  forælder,  som  har  svigtet  barnet,  en  dag  på 
bedre  tanker  eller  får  bedre  mulighed  for  at  knytte 
forbindelse  til  barnet.  Familiens  medlemmer  kan  hjælpe 
barnet  til  at  forstå,  at  trods  sin  sorg  og  fortvivlelse  kan 
barnet  nyde  velsignelserne  ved  en  hel  familie  og  en 
normal  opvækst. 

Børn  i  sammenførte  familier  kan  pludselig  have 
dobbelt  så  mange  bedsteforældre,  tanter,  onkler,  fætre  og 
kusiner,  som  de  før  havde.  Og  hver  af  forældrene  har  fået 
endnu  en  svigerfamilie.  Alle  disse  mennesker  udgør 
børnenes  familie,  og  de  er  alle  mere  eller  mindre  interes- 
seret i  et  bevare  et  forhold  til  barnet.  Besøg,  familiesam- 
menkomster og  højtider  kan  kræve  kompromiser  og 
planlægning. 

Succes  i  familien  kræver  enestående  åndelig  styrke 
og  udholdenhed.  De  voksne  i  sammenførte  familier 
ved,  at  for  familiens  evige  udvikling  og  velfærds 


skyld  må  man  yde  et  hvilket  som  helst  offer,  trække  på 
enhver  åndelig  ressource  og  benytte  enhver  effektiv 
teknik.  De,  der  betaler  prisen  for  at  gøre  deres 
sammenførte  familie  velfungerende,  kan  opnå  den 
glæde,  som  kommer  af  at  »leve  sammen  i  kærlighed« 


(L&P  42:45).  □ 

e,  der  betaler  prisen  for  at  gøre 
deres  sammen- 


førte familie  velfun- 
gerende, kan  opnå 
den  glæde,  som 
kommer  af  at  »leve 
sammen  i  kærlighed«. 

eg  kunne  ikke  undgå  at 
bemærke  damen  på  den 
anden  side  af  mellemgangen. 
Hun  kiggede  sig  omkring  i  bussen 
med  store  øjne  og  knugede  sine 
tynder  hænder  foran  sig.  Hun  blev 
ved  med  at  misse  med  øjnene,  mens 
hun  så  ud  af  vinduet,  ryste  på  sit 
tynde  hår  og  udstøde  sære  lyde.  Hun 
blev  mere  og  mere  urolig,  og  jeg 


spekulerede  på,  om  hun  snart  ville 
begynde  at  larme  op.  Jeg  kiggede  ud 
af  vinduet  og  forsøgte  at  ignorere 
hende.  Men  nysgerrigheden  fik  mig 
til  at  kigge  på  hende  igen. 

Så  opdagede  jeg,  at  hun  havde 
tårer  i  øjnene.  Jeg  spekulerede  på, 
om  hun  mon  var  i  knibe.  Jeg  ville 
gerne  hjælpe  hende,  men  hvad  nu, 
hvis  hun  begyndte  at  té  sig  under- 
ligt? Så  ville  jeg  ikke  vide,  hvad  jeg 
skulle  gøre.  Desuden,  tænkte  jeg,  så 
kan  jeg  ikke  komme  for  sent  i  skole, 
og  jeg  skal  jo  snart  af. 

Så  kiggede  jeg  på  hende  igen  og 
bemærkede  frygten  i  hendes  ansigt. 
Inden  jeg  vidste  af  det,  havde  jeg  rejst 
mig,  gået  hen  over  midtergangen  og 
sat  mig  ved  siden  af  hende. 

»Er  der  noget  i  vejen?«  spurgte 
jeg.  »Har  De  brug  for  hjælp?« 

Hendes  øjne  var  våde,  og  hun 
rystede  på  hænderne.  Hun  vendte 
sit  sarte  ansigt  mod  mig,  og  jeg  læste 
forvirringen  i  hendes  blik.  Jeg 
spurgte  igen:  »Er  der  noget  i  vejen?« 

Hun  så  ned  i  sin  grønne  hånd- 
taske og  rodede  den  igennem  for  at 


NDES  SVAR 


finde  kuglepen  og  notesblok.  Hun 
begyndte  at  skrive:  »Er  vi  kørt  fra 
Ottawa?  Jeg  tror,  jeg  er  kommet 
med  den  forkerte  bus.« 

Jeg  tog  kuglepennen  og  skrev: 
»Er  De  døv?«  Hun  svarede  med  et 
nik.  »Bare  rolig,«  skrev  jeg  så.  »Vi 
skal  nok  finde  ud  af  det.« 

Jeg  skulle  af  næste  gang,  og  jeg 
vidste,  at  jeg  nok  ville  komme  for 
sent,  men  jeg  stod  ikke  af.  I  stedet 
gik  jeg  op  til  buschaufføren,  og  han 
foretog  et  opkald  til  centralen  for  at 
få  hjælp.  Jeg  skrev  den  rigtige 
busrute  ned  til  damen,  og 
buschaufføren  sagde,  at  han  nok 
skulle  sørge  for,  at  hun  kom  med 
den  rigtige  bus. 

»Hvad  hedder  De?«  skrev  jeg 
hurtigt,  inden  jeg  stod  af  ved  et  stop- 
pested, der  lå  ret  langt  fra  skolen. 

»Anna,«  skrev  hun.  »Tak.  Du  er 
den  ven,  som  jeg  har  bedt  om  at 
møde.«  Et  fredfyldt  smil  bredte  sig  i 
hendes  ansigt,  og  det  fik  hendes 
øjne  til  at  stråle.  Jeg  kunne 
fornemme  hendes  kærlighed  og 
taknemlighed.  Da  jeg   smilede  til 

hende,  følte  jeg  et  bånd  af  forståelse 
mellem  os. 

Da  døren  lukkede  sig  bag  mig,  og 
jeg  vinkede  farvel,  kunne  jeg  ikke 
tro,  at  jeg  havde  været  lige  ved  at 
lade  Anna  foretage  den  skræm- 
mende  rejse  alene.  Jeg  løb  hele 
vejen  tilbage  til  skolen  med  et  stort 
smil  på  ansigtet.  Jeg  var  glad  for,  at 
jeg  havde  lyttet  til  Helligånden, 
som  fortalte  mig,  at  nogen  havde 
brug  for  hjælp.  □ 

Jeg  kunne  ikke  tro  det.  Min  egen 
seminarklasse  fortalte  mig,  at  de  ikke 
ønskede,  at  jeg  skulle  komme  tilbage. 

Sam  Giles,  som  fortalt  til  Christie  Giles. 

Min  familie  flyttede  til  en  lille  ørkenby  i  USA 
midt  i  en  af  de  varmeste  måneder  det  år. 
Men  jeg  fik  en  kølig  modtagelse  af  de  unge 
sidste  dages  hellige. 

Jeg  var  15  år,  og  min  familie  var  allerede  flyttet  ti 
gange,  så  det  var  ikke,  fordi  jeg  ikke  vidste,  hvordan  man 
vandt  nye  venner.  Jeg  gjorde  alt,  hvad  jeg  kunne  for  at 
bryde  isen,  men  efter  fem  måneder  havde  jeg  stadig  ikke 
en  eneste  ven  blandt  Kirkens  medlemmer. 

Heldigvis  havde  jeg  flere  gode  venner  blandt  ikke- 
medlemmerne  på  skolen.  Men  det  gjorde  det  ikke  lettere 
i  seminarklassen  og  i  Kirken.  Jeg  deltog  i  seminar  i  fem 
måneder  uden  at  nogen  sagde  dav  til  mig,  udover  min 
seminarlærer.  Og  i  søndagsskoleklassen  var  der  altid  en 
tom  stol  mellem  mig  og  de  andre. 

Tom  Jeppson*  var  anfører  for  de  unge  sidste  dages 
hellige.  Han  havde  aldrig  sagt  et  ord  til  mig.  Faktisk  var 
jeg  slet  ikke  sikker  på,  at  han  overhovedet  havde  lagt 
mærke  til  mig,  før  han  en  morgen  ventede  på  mig  ved 
døren  til  seminarklassen. 

»Gå  hjem.  Du  er  ikke  velkommen  her,«  sagde  han. 

Jeg  begyndte  at  le.  Det  måtte  jo  være  hans  spøg,  ikke? 
Men  da  jeg  så  hans  blik,  blev  jeg  klar  over,  at  det  var  hans 
alvor.  Jeg  så  på  de  andre,  som  stod  bagved  ham.  De  sagde 
ikke  noget,  og  jeg  gik  ud  fra,  at  det  betød,  at  de  var  enige. 
*  Navnet  er  ændret. 


Da  jeg  vendte  mig  om  og  gik,  hørte  jeg  døren  smække 
bag  mig,  og  der  lød  en  dæmpet  latter. 

Jeg  kommer  aldrig  tilbage  til  seminar  mere,  svor  jeg,  mens 
jeg  gik  den  korte  strækning  hen  til  skolen.  Og  det  er  deres 
skyld. 

Dagen  virkede  uendelig  lang.  Da  skolen  var  forbi,  tog 
jeg  bussen  hjem  til  min  egen  vej,  men  jeg  gik  ikke  hjem. 
Jeg  tog  hen  til  min  seminarlærer.  Han  boede  lige  i 
nærheden  af  mig,  og  jeg  holdt  meget  af  ham.  Faktisk 
holdt  jeg  meget  af  hele  hans  familie. 

Han  plejede  at  køre  mig  til  seminar  hver  morgen,  så 
jeg  ville  lige  fortælle  ham,  at  han  ikke  behøvede  at  hente 
mig  mere.  Men  det,  jeg  faktisk  fiskede  efter,  var  noget 
medfølelse. 

Søster  Murray  lukkede  op.  Bror  Murray  var  ikke 
kommet  hjem  endnu,  men  hun  bød  mig  ind  på  et  glas 
limonade.  Der  gik  ikke  lang  tid,  før  jeg  havde  fortalt 
hende  hele  historien.  Hun  følte  med  mig,  indtil  jeg  sagde, 
at  jeg  aldrig  ville  gå  til  seminar  mere,  og  at  jeg  måske 
heller  ikke  ville  komme  i  Kirken  mere. 

»Hvis  det  her  virkelig  var  den  sande  Kirke,  så  ville  folk 
ikke  opføre  sig  sådan,«  sagde  jeg. 

Jeg  ventede,  at  hun  ville  trygle  mig  om  at  komme 
tilbage.  Jeg  ville  have,  at  hun  skulle  sige,  at  hun  ville  tale 
med  de  unges  forældre  og  sørge  for,  at  de  fik  ballade.  Jeg 
regnede  med,  at  hun  ville  gøre  næsten  hvad  som  helst  for 
at  sørge  for,  at  jeg  forblev  aktiv.  Men  i  stedet  sagde  hun 
bare:  »Fint,  men  du  skader  ikke  nogle  af  de  unge  ved  ikke 
at  komme.  Du  skader  kun  dig  selv.« 

Jeg  var  for  rystet  til  at  sige  noget.  Jeg  drak  hurtigt  min 
limonade  og  sagde,  at  jeg  blev  nødt  til  at  gå. 

Jeg  holdt  mig  væk  fra  seminar  og  Kirken  i  tre  uger. 
Min  seminarlærer  ringede  et  par  gange  for  at  høre, 
hvordan  det  gik.  Jeg  savnede  seminar,  men  jeg  var  for 
stolt  til  at  indrømme  det.  Jeg  blev  ved  med  at  bilde  mig 
selv  ind,  at  de  andre  sikkert  havde  dårlig  samvittighed 
over,  at  de  havde  fået  mig  til  at  blive  inaktiv.  Jeg  sagde  til 
mig  selv,  at  de  ville  få  ballade  på  dommedag. 

Men  jeg  kunne  ikke  glemme,  hvad  søster  Murray  havde 
sagt  om,  at  jeg  kun  skadede  mig  selv.  Og  så  en  dag,  da  jeg 
læste  i  Mormons  Bog,  faldt  jeg  over  et  skriftsted,  »se  til,  at 
I  gør  alting  værdigt  og  i  Jesu  Kristi,  den  levende  Guds  Søns 
navn.  Og  dersom  I  gør  det  og  holder  ud  til  enden,  vil  I  på 
ingen  måde  blive  udstødt«  (Mormon  9:29). 

Da  jeg  læste  de  ord,  fyldte  Ånden  mit  hjerte,  og  jeg 
indså,  at  søster  Murray  havde  ret.  Vel  havde  de  unge 


opført  sig  dårligt.  Men  de  kunne  ikke  holde  mig  bort  fra 
Kirken,  hvis  jeg  selv  havde  et  ønske  om  at  være  der.  Og 
det  bedste  ved  det  hele  var,  at  de  ikke  kunne  udstøde  mig 
i  den  sidste  ende,  hvor  det  virkelig  gjaldt  -  ikke  hvis  jeg 
holdt  ud. 

Jeg  stod  op  af  sengen  og  stillede  mit  vækkeur  til  kl. 
5.00,  så  jeg  ikke  gik  glip  af  seminar  næste  dag. 

Vi  boede  i  den  varme,  vindomsuste  ørkenby  i  fem 
måneder  mere,  og  der  skete  ikke  de  store  forandringer  - 
bortset  fra  i  mit  hjerte.  For  første  gang  forstod  jeg,  at 
ingen  andre  var  ansvarlige  for  min  frelse,  bortset  fra  mig 
selv.  Jeg  gik  ikke  glip  af  en  eneste  seminar  klasse  eller  et 
eneste  kirkemøde  mere.  Og  selv  om  de  andre  unge  sidste 
dages  hellige  stadig  var  iskolde,  så  betød  det  ikke  noget. 
Jeg  var  fyldt  med  evangeliets  varme.  □ 


ALDRIG  MERE  FREMMEDE 


Desværre  findes  der  mennesker,  som  den  unge 
mand  i  denne  historie,  der  ikke  føler  sig  accep- 
teret af  de  andre  unge.  Kirken  er  et  sted,  hvor  ingen 
burde  føle  sig  ensom.  Er  der  nogle  nye  i  dit  ward  eller 
din  gren?  Så  giv  dig  tid  til  at  lære  dem  at  kende. 
Venlige  ord  vækker  de  venlige  følelser,  som  burde 
findes  blandt  de  unge.  Ved  at  holde  andre  uden 
for  din  vennekreds,  går  du  glip  af  muligheden 
for  at  styrke  deres  vidnesbyrd  -  og  dit  eget. 

Præsident  Gordon  B.  Hinckley  har 
givet    os    denne    opfordring:     »Vær 
venlige.  Vær  forstående.  Vær  tolerante. 
Vær  betænksomme.  Respektér  andre 
menneskers  følelser  og  meninger.  Se 


efter  deres  dyder,  ikke  deres  fejl.  Se  efter  deres  stærke 
sider  og  dyder,  så  vil  du  finde  styrke  og  dyder,  som  kan 
gavne  dig«  (tv-interview  med  Phil  Riesen,  Salt  Lake 
City  i  Utah,  den  12.  maj  1995).  □ 


JEG  FØLER  MIG  IKKE 
HJEMME  HER! 


Jeanette  Waite  Bennett 


Har  du  nogensinde  følt,  at  du  stod  uden  for  og 
betragtede  de  andre,  som  havde  det  sjovt  og 
nød  hinandens  venskab?  Hvis  du  nogen- 
sinde har  haft  det  sådan,  især  i  Kirken,  skal  du  vide,  at 
det  ikke  behøver  at  være  sådan.  Alle  kan  føle  sig 
ensomme  nu  og  da,  men  der  er  måder,  hvorpå  du  kan 
føle  dig  bedre  tilpas  og  være  en  bedre  ven. 

TING,  SOM  DU  KAN  GØRE 

■  Vær  tålmodig.  Intet  ændrer  sig  i  løbet  af  en  nat, 
bortset  fra  din  indstilling.  Hold  ikke  op  med  at  komme 
i  Kirken,  selv  om  du  til  at  begynde  med  ikke  føler  dig 
godt  tilpas. 

■  Smil.  Så  smiler  andre  til  dig. 

■  Meld  dig  frivilligt  til  at  hjælpe  med  at  planlægge 
eller  arbejde  på  en  aktivitet.  Ved  at  tage  aktiv  del  i 
tingene  kan  du  få  et  tilhørsforhold,  og  folk  er  altid 
glade  for  en  hjælpende  hånd. 

■  Få  øjenkontakt,  når  du  taler  med  folk. 

■  Udvikl  og  benyt  dine  talenter.  Når  du  har  det  godt 
med  dig  selv,  far  du  det  også  bedre  med  andre  mennesker. 

■  Når  du  er  velsoigneret  føler  du  dig  bedre  tilpas 
blandt  andre. 

■  Find  interesser,  som  du  deler  med  andre.  Cykling, 
klaverspil  og  lektielæsning  er  nogle  aktiviteter,  som  er 
sjovere,  når  man  gør  det  sammen  med  andre.  Ved  at 
fokusere  på  en  aktivitet,  snarere  end  på  dig  selv,  bliver 
du  mindre  selvbevidst  og  genert. 

FOKUSÉR  PÅ  ANDRE 

■  Sæt  mål.  Giv  dig  selv  en  opgave,  såsom  at 
hilse  på  to  eller  tre  nye  mennesker  hver  uge. 

■  Tal  med  andre  om  dem  selv.  Lær  kunsten  at 
stille  spørgsmål  og  give  andre  komplimenter. 

■  Lær  andres  navne  at  kende  og  benyt  dem, 
når  du  henvender  dig  til  dem. 


■  Gør  dig  til  ven  med  nogen,  som  virker  ensom. 
Hold  øje  med  folk,  som  har  brug  for  din  hjælp. 

HERREN  ER  PÅ  DIN  SIDE 

■  Læs  Mormons  Bog  hver  dag.  Dens  beroligende 
indflydelse  vil  sætte  dig  i  det  rette  humør,  ikke  blot  til 
at  møde  nye  mennesker,  men  også  til  at  være  et  godt 
eksempel. 

■  Husk  på,  at  du  ikke  er  alene.  Hvis  du  begynder  at 
få  ondt  af  dig  selv,  så  knæl  ned.  Din  himmelske  Fader 
forstår  dig  altid. 

■  Frelseren  udholdt  trængsler  og  forfølgelse,  som 
fik  ham  til  at  føle  sig  uønsket  i  sin  samtid.  Når  du 
tænker  på  hans  offer,  kan  du  se  dine  udfordringer  i  det 
rette  perspektiv. 

■  Bed  Herren  om  at  gøre  det  svage  stærkt  for  dig 
(se  Ether  12:27).  Din  himmelske  Fader  giver  dig  ikke 
nogle  prøvelser,  som  du  ikke  kan  klare  (se  1  Nephi 
3:7).  Hvis  du  oprigtigt  ønsker  at  være  mere  venlig  og 
tilfreds,  så  vil  han  hjælpe  dig.  □ 


Hjælp  de  unge 

til  at  føle  sig 
elsket 


Brod  Wilcox 

FOTO:  STEVE  BUNDERSON 


Jeg  har  aldrig  følt,  at  jeg  hørte  til  henne  i  Kirken,« 
sagde  en  pige,  som  for  første  gang  deltog  i  en 
ungdomsaktivitet  i  Kirken.  En  anden  ung  mand 
sagde:  »Selv  om  jeg  var  medlem  af  Kirken,  følte  jeg 
mig  sjældent  ønsket  eller  savnet.  Jeg  følte  mig  ikke 
hjemme.«  Begge  disse  unge  beskrev  et  tidspunkt,  hvor  de 
var  medlem  af  ungdomsbander. 

Ligesom  disse  to  unge  har  alle  andre  et  behov  for  at 
føle  sig  hjemme.  Vi  er  selskabelige  væsner,  der  naturligt 
søger  den  tryghed  og  beskyttelse,  som  ligger  i  at  høre  til 
nogen  eller  noget.  Som  sidste  dages  hellige  -  et  pagtsfolk, 
der  besidder  en  enestående  religiøs  forståelse  og  indsigt  - 
finder  vi  glæde  og  styrke  i  fællesskabet  og  i  visheden  om, 
at  vi  er  vor  himmelske  Faders  børn,  og  at  vi  spiller  en 
rolle  i  hans  store  plan.  Vores  vidnesbyrd  om  det  gengivne 
evangelium  og  vores  virke  i  Kirken  kan  give  os  et  stærkt 
tilhørsforhold. 

Men  hvis  behovet  for  at  høre  til  ikke  tilfredsstilles  i 
positive  omgivelser,  kan  unge  søge  tilflugt  i  dårligere 
kredse,  hvilket  vækker  forældres  og  kirkelederes  bekym- 
ring. Hvordan  kan  forældre  og  kirkeledere  hjælpe  de 
unge  til  at  føle  sig  elsket? 


HVORDAN  UNDGÅR  VI,  AT  DE  UNGE 


KOMMER  I  DE  FORKERTE  KREDSE? 


SKAB  EN  KREDS  AF  AKTIVITETER 


MED  VENNER  I  KIRKEN. 


L  I  A  H  O  N  A 

En  biskop,  der  var  ked  af,  at  flere  unge  fra  hans  ward 
tilbragte  meget  tid  sammen  med  dårlige  grupper  på 
skolen,  sagde:  »Jeg  holdt  et  møde  med  wardets  ungdoms- 
ledere, og  vi  drøftede  situationen.  Vi  besluttede,  at 
fremfor  at  forsøge  at  overbevise  dem  om,  at  de  ikke  skulle 
omgås  disse  grupper,  ville  vi  gøre  en  større  indsats  for  at 
få  dem  til  at  føle  et  tilhørsforhold  til  vores  gruppe.  Hvis 
de  kunne  føle  en  større  accept,  når  de  kom  i  kirke,  ville 
de  måske  ikke  søge  tryghed  andre  steder.« 

Ungdomslederne  foreslog,  at  de  skulle  afholde  flere  akti- 
viteter, men  biskoppen  påpegede,  at  skønt  sammenkomster 
og  aktiviteter  er  gode  metoder  til  at  involvere  de  unge,  så 
garanterer  afholdelse  af  en  aktivitet  ikke,  at  der  kommer 


Bed  de  unge  om  at  være  med  til  at 
planlægge  aktiviteter,  som  skaber  øget 
interesse  og  deltagelse. 


A 


nogen,  og  det,  at  der  kommer  nogen,  garanterer  ikke,  at  de 
unge  føler  sig  velkomne.  »Uden  omhyggelig  planlægning,« 
sagde  biskoppen,  »er  det  alt  for  let  at  gennemføre  en  akti- 
vitet, uden  at  nå  igennem  til  de  unge.« 

Her  er  nogle  ting,  som  forældre  og  ledere  kan  lægge 
sig  på  sinde,  når  de  ønsker  at  hjælpe  de  unge  til  at  føle  sig 
elsket: 

Tag  de  unge  med  i  planlægningen.  En  præsidentinde 
for  Unge  Piger  påpegede  en  nøgle  til,  hvordan  man  orga- 
niserer ungdomsaktiviteter,  som  indbyder  til  øget  delta- 
gelse og  skaber  fællesskab:  »Vores  aktiviteter  er  blevet 
meget  mere  vellykkede,  siden  vi  begyndte  at  opfordre  de 
unge  til  at  tage  mere  aktivt  del  i  planlægningen  og  orga- 
niseringen af  dem.  De  fandt  på  gode  ideer,  som  f.eks.  et 
tjenesteprojekt  på  en  lokal  skole  og  en  vandremiddag.  Og 
fordi  ideerne  kom  fra  dem  selv,  gik  de  meget  op  i  at  gøre 
dem  vellykkede.«  Når  de  unge  får  mulighed  for  at  hjælpe 
til,  opdager  mange  af  dem,  at  det  kan  være  mindst  lige  så 
sjovt  at  forberede  en  ungdomskonference,  fest  eller  anden 
aktivitet,  som  at  deltage  i  den. 

Erkend  interesseforskelle.  »Jeg  deltager  aldrig  i  Unge 
Mænds  aktiviteter,  for  det  eneste  de  gør,  er  at  spille 
basketball,  og  det  er  jeg  ikke  særlig  god  til,«  sagde  en 
ung  mand.  Selv  om  mange  unge  elsker  sport,  vil  andre 

føle  sig  holdt  uden  for,  hvis  der  ikke  er  andet  end  sport 
på  programmet.  Ud  over  at  have  sportsaktiviteter  kan 
man  planlægge  en  ekskursion  til  en  lokal  seværdighed, 
en  teatertur  eller  tilbyde  flere  forskellige  former  for 
sport.  En  præsident  for  Unge  Mænd  ventede,  at  de 
unge  mænd  ville  brokke  sig,  da  han  foreslog,  at  de  skulle 
spille  bowling,  golf  eller  svømme  til  en  forandring. 
»Men  tværtimod,«  sagde  han,  »de  var  glade  for  at  prøve 
noget  nyt.« 

Denne  Unge  Mænds  præsident  forsøgte  at  involvere 
alle  ved  nu  og  da  at  arrangere  utraditionelle  former  for 
sport.  De  unge  planlagde  en  udendørs  volleyballkamp, 
hvor  man  spillede  med  vandballoner,  og  en  basketball- 
kamp, hvor  man  spillede  med  børnenet  og  mini-bolde. 
Lederen  fortalte:  »Ved  at  ændre  på  spillestilen  og  lave 
vores  egne  regler  kan  vi  få  den  mindre  sportsinteresse- 
rede til  at  føle  sig  bedre  tilpas.« 

Højtidelighold  eller  skab  wardstraditioner.  Der  er  få 
aktiviteter,  som  skaber  større  sammenhold,  end  det  at 
holde  traditioner  i  hævd.  De  fleste  er  klar  over,  hvor 
vigtigt  det  er  at  skabe  traditioner  i  familien. 
Begivenheder  som  f.eks.  en  særlig  middag  for  et  barn, 
som  skal  døbes,  skaber  fællesskab  mellem  forældre  og 
børn.  Den  samme  slags  bånd  kan  også  skabes,  når  de 


lokale  kirkeledere  engagerer  de  unge  i  aktiviteter,  som 
bliver  til  traditioner.  For  eksempel  afholder  et  ward  en 
årlig  kulturaften. 

En  pige  ved  navn  Stacie  blev  klar  over  værdien  af 
sådanne  traditioner,  da  hun  flyttede  til  et  nyt  ward. 
Hendes  første  søndag  var  en  udfordring.  Hun  sagde  sågar 
til  sine  forældre,  at  hun  ikke  ville  derhen  igen.  Samme 
uge  ringede  hendes  vejleder  og  inviterede  hende  til  en 
kommende  ungdomsaktivitet.  Stacie  mindes:  »Jeg 
prøvede  at  finde  på  en  undskyldning,  men  vejlederen 
fortalte  mig,  at  de  hvert  år  arrangerede  en  datingleg,  og 
det  vakte  min  interesse.  Jeg  tænkte,  at  hvis  det  var  noget, 
de  gjorde  hvert  år,  så  måtte  det  jo  være  sjovt.  Så  jeg  gik 
med,  og  så  begyndte  alting  at  se  lysere  ud.« 

At  synge  julesange  i  december,  at  vaske  biler  om 
sommeren,  en  særlig  middag,  når  de  unge  piger  modtager 
deres  Anerkendelse  for  kvindelighed  -  enhver  aktivitet, 
som  fører  folk  sammen  i  sund  morskab  og  med  et  godt 
formål,  kan  blive  tilbagevendende  arrangementer. 

Husk  folks  navne.  En  ungdomsleder  sagde:  »Jeg  over- 
værede en  ungdomsfireside  med  en  gæstetaler  fra  en  anden 
stav.  Det  gjorde  indtryk  på  mig  at  se,  hvordan  taleren  gik 
rundt  og  snakkede  med  de  unge  både  før  og 
efter  sin  tale.  Han  spurgte  de  unge,  hvad 
de  hed  og  kaldte  dem  ved  navn.  Han 
sørgede  for,  at  hver  enkelt  følte  sig 
velkommen  og  betydningsfuld.  Jeg 
besluttede,  at  hvis  en  gæstetaler 
kunne  gøre  en  indsats  for  at  lære 
folks  navne,  så  kunne  jeg  sandelig 
også  gøre  mere  ved  det.« 


Denne  ungdomsleder  satte  sig  det  mål  at  lære 
navnene  på  alle  de  unge  i  sit  ward  at  kende,  plus  navnene 
på  et  par  stykker,  som  han  tit  så  til  stavsarrangementer. 
»Jeg  forsøgte  mig  med  forskellige  hukommelsesteknikker, 
men  det  mest  effektive  var  bare  at  skrive  navnene  ned  i 
en  folder,  som  jeg  altid  havde  på  mig,  når  jeg  var  i  kirke,« 
sagde  han.  »Hvis  jeg  så  glemte  et  navn  i  løbet  af  ugen, 
kunne  jeg  bare  kaste  et  hurtigt  blik  i  min  folder  og 
komme  i  tanker  om  det.« 

Vor  himmelske  Fader  kender  hver  enkelt  af  os  ved 
navn.  Da  han  viste  sig  for  Joseph  Smith,  kaldte  han 
Joseph  ved  navn  (se  JS— H  1:17).  Hans  eksempel  er  et 
godt  mønster  for  os  at  følge  i  vores  omgang  med  unge 
mennesker. 

Giv  personlige  indbydelser.  Telefonopringninger  og 
personlige  besøg  kræver  mere  tid  end  blot  at  bekendtgøre 
en  aktivitet  fra  talerstolen,  men  personlige  indbydelser 
når  ud  til  folk  og  far  dem  til  at  føle  sig  velkomne.  En  ung 
pige,  Rosa,  bemærkede:  »Selv  om  jeg  ikke  kunne  komme 
til  en  flreside,  fordi  jeg  var  på  arbejde,  så  gjorde  det  mig 
glad,  at  min  vejleder  gav  sig  tid  til  at  ringe.  Jeg  vidste,  at 
man  tænkte  på  mig  og  huskede  mig.« 

Vis  anerkendelse.  Når  vi  smiler  og  kommer  med 
tiltrængt  og  velfortjent  ros,  selv  for  mindre  ting,  er  vi 
med  til  at  få  de  unge  til  at  føle  sig  elsket  og  accepteret.  En 
sådan  ros  nærer  ånden,  ligesom  mad  nærer  kroppen.  En 
ung  mand  ved  navn  Matthew  sagde:  »Jeg  kan  godt  li', 
når  lederne  roser  mig  for  det,  jeg  har  gjort,  hvadenten  det 
er  stort  eller  småt.  Nogle  mennesker  tror,  at  man  vokser 
fra  den  slags,  men  jeg  tror  ikke,  at  der  er  nogen,  som 
vokser  fra  behovet  for  at  få  ros.« 

Min  hustru  Debi  har  aldrig  glemt  den  gang,  da  hun 
som  teenager  blev  rost  for  sin  pålidelighed  af  en  leder. 
Den  lille  bemærkning  har  betydet  meget  for  Debi. 

Det  er  vigtigt  for  alle,  der  arbejder  med  unge,  at  de 
passer  på  ikke  at  berøre  de  unge  på  en  måde,  som  kunne 
blive  misforstået.  Men  vi  må  ikke  få  så  stor  berøringsangst, 
at  vi  forsømmer  vore  teenageres  behov  for  anerkendelse  og 
accept.  Et  håndtryk  og  et  klap  på  skulderen  udtrykker 
accept,  sammenhold,  kærlighed  og  tilhørsforhold. 


L  I  A 


Lyt  med  respekt.  Ledere  kan  yde  et  vigtigt  bidrag  ved 
at  være  villige  til  at  lytte,  når  de  unge  har  brug  for  at 
snakke.  Ofte  betragter  de  unge  en  leder  som  én,  man 
trygt  kan  henvende  sig  til.  Da  ældste  Vaughn  J. 
Featherstone  var  rådgiver  i  Det  Præsiderende  Biskopråd, 
fortalte  han  »om  den  store  og  positive  indflydelse  som 
en  tredjepartsleder  (altså  en  anden  end  den  nærmeste 
familie  eller  biskoppen)  kan  udøve  i  de  unges  liv«  (A 
Generation  of  Excellence:  A  Guide  for  Parents  and  Youth 
Leaders,  1975,  s.  168). 

Når  unge  udtrykker  deres  følelser,  fisker  de  som  regel 
ikke  efter  vejledning  eller  råd  i  lige  så  høj  grad,  som  de 
fisker  efter  en  medfølende  lytter  -  en,  som  vil  lytte  til 
dem  uden  at  fordømme,  mens  de  selv  bearbejder 
problemet.  En  ung  mand,  Paul,  forklarede:  »Til  tider  er 
mine  forældre  eller  ledere  lidt  for  hurtige  til  at  komme 
med  gode  råd,  når  jeg  fortæller  dem  om  noget,  der  sker 
henne  i  skolen.  De  begynder  at  belære  mig  og  advare 
mig  om  at  holde  mig  fra  fristelser.  Så  har  jeg  ikke  lyst  til 
at  sige  noget.« 

Selvfølgelig  er  der  tidspunkter,  hvor  vi  føler  os 
tilskyndet  til  at  reagere  på  deres  problemer  ved  at  give 
udtryk  for  synspunkter  eller  følelser,  som  måske  kan 
hjælpe  dem.  Vi  ønsker  jo  ikke,  at  vores  tavshed  skal 
tolkes  som  accept  af  upassende  adfærd  eller  hold- 
ninger. Men  hvis  vi  som  regel  lytter  opmærksomt  og 
ikke  kommer  med  kommentarer,  før  det  er  passende, 
viser  vi  vores  ønske  om  at  være  en  god  ven  og  skabe 
tillid,  som  kan  bane  vejen  for  vedvarende  effektiv 
kommunikation. 

Byg  på  fælles  interesser.  En  ung  mand  opdagede,  at 
hans  seminarlærer  holdt  af  de  samme  tv-genudsendelser, 
som  han  selv.  Selv  om  det  bare  var  en  lille  ting,  så  gav 
denne  fælles  interesse  dem  et  samtaleemne  at  begynde 
med,  når  de  traf  hinanden.  Når  vi  gør  en  indsats  for  at 
opdage  eller  udvikle  fælles  interesser,  får  det  de  unge  til 
at  føle  sig  godt  tilpas. 

Selvfølgelig  møder  vi  af  og  til  mennesker  i  Kirken,  som 

vi  har  meget  lidt  til  fælles  med.  I  sådanne  tilfælde  gør  vi 

klogt  i  at  anlægge  den  indstilling,  som  en  ung  mand  gav 

udtryk  for:  »Da  vi  flyttede  til  et  nyt  ward,  opdagede  jeg, 
at  de  andre  fyre  kunne  lide  anderledes  musik,  skolefag  og 
sport  -  ja,  de  var  anderledes  på  alle  områder.  Min  mor 
var  bange  for,  at  jeg  skulle  komme  i  dårligt  selskab  henne 
på  skolen,  bare  for  at  finde  venner,  men  jeg  blev  ved  med 
at  komme  i  Kirken  -  ikke  for  de  fyres  skyld,  men  for 
Guds.«  Kirkens  medlemmer  kan  have  forskellige  inter- 
esser, men  vi  nærer  den  samme  kærlighed  til  Frelseren  og 
har  et  vidnesbyrd  om  evangeliets  gengivelse,  som  knytter 
os  sammen. 

Opbyg  åndelighed.  Unge  mennesker  er  i  stand  til  at 
tackle  åndelige  udfordringer.  Ved  en  ungdomskonference 
for  nogle  år  siden  tog  stavens  ledere  de  unge  med  hen  i 
en  forlystelsespark.  Det  følgende  år  forsøgte  de  sig  med 
en  anden  type  aktivitet.  De  fulgte  Kirkens  leders  råd  og 
vendte  opmærksomheden  fra  ren  underholdning  til 
glæden  ved  at  planlægge  åndelige  workshops  og  tjene- 
steprojekter. Til  at  begynde  med  var  de  unge  ikke 
begejstrede  for  forandringen,   men  efterhånden  som 


Ungdomsledere,  som  skaber  bånd  af  fælles  interesser 
med  de  unge,  kan  få  mulighed  for  at  udtrykke  syns- 
punkter og  følelser,  som  kan  hjælpe  de  unge. 

konferencen  skred  frem,  begyndte  de  at  se  det  hele  i  et 
1  nyt  lys.  Vidnesbyrdmødet  ved  konferencens  afslutning 

var  ganske  anderledes  end  det,  de  havde  haft  året  før, 

hvor,  som  en  af  lederne  sagde:  »De  fleste  af  de  unge 
sad  bare  og  fnisede  og  prikkede  til  hinanden.«  Denne 

gang  var  de  unge  ivrige  efter  at  give  udtryk  for  deres 
glæde  over  at  have  tjent  andre  og  for  deres  kærlighed 
til  deres  himmelske  Fader  og  Jesus  Kristus. 

Sæt  fokus  på  Frelseren.  Kirkens  medlemmer  kan 
opleve  glæde  ved  at  føle  et  tilhørsforhold,  når  de  omgås 
andre  medlemmer  af  Kirken.  Men  lignende  følelser  kan 
opleves  i  mange  andre  grupper,  klubber  eller  organisati- 
oner.. Det,  som  Kirken  tilbyder,  er  mere  end  blot 
accept;  Kirkens  medlemmer  kan  også  føle  et  åndeligt 
tilhørsforhold.  Vi  forsikres  om,  at  den  gode  hyrde 
kender  sine  får  (se  3  Nephi  18:31),  og  at  vi  gennem  tro 
og  åndelig  genfødsel  bogstaveligt  tilhører  Frelseren 
(se  Mosiah  5:7). 

Men  nogle  unge  mennesker  mister  denne  følelse  af  et 
åndeligt  tilhørsforhold,  hvis  de  ikke  lever  op  til  Kirkens 
standarder.  De  vil  måske  sige:  »Jeg  kan  ikke  gå  i  kirke, 
nyde  nadveren  eller  bede  mere,  for  jeg  er  ikke  værdig.« 
Søndagens  lektioner,  firesides  og  personlige  interviews 
med  forældre  og  biskop  eller  grenspræsident  eller  disses 
rådgivere  giver  mulighed  for  at  fortælle  de  unge  om 
omvendelse  og  få  dem  til  at  se  velsignelserne  ved 
Frelserens  forsoning. 

En  ung  mand  var  væk  fra  Kirken  i  mange  år,  før  han 
til  sidst  vendte  tilbage.  Ved  et  vidnesbyrdmøde  sagde 
han:  »Jeg  kom  ud  i  en  masse,  som  jeg  ikke  skulle  have 
gjort,  fordi  jeg  så  gerne  ville  være  med  blandt  de  popu- 
lære unge,  men  hele  tiden  vidste  jeg,  at  der  manglede 
noget.  Da  jeg  endelig  omvendte  mig  og  blev  aktiv  i 
Kirken  igen,  følte  jeg  ikke  den  tomhed  mere.  Jeg  kom 
tilbage  og  takket  være  Jesu  Kristi  tilgivelse  og  hans  fuld- 
komne kærlighed  ved  jeg,  at  det  er  her  jeg  hører  til.«  □ 

Det  hele  begyndte  i  bussen 


Ereny  Rosa  A.  Si  Iva 

ILLUSTRERET  AF  SCOTT  MOOY 


11987  så  Marcella,  den  ældste  af  mine  to  døtre,  to 
unge  mænd  med  navneskilte  på  en  bus  i  Tiradentes 
i  Brasilien.  De  faldt  i  snak,  og  missionærerne  spurgte, 
om  hun  kunne  tænke  sig  at  høre  mere  om  Kirken. 

Marcella  var  interesseret,  men  hun  vidste,  at  jeg  ikke 
var  begejstret  for  de  sidste  dages  hellige.  Hun  sørgede  for, 
at  hun  i  stedet  blev  undervist  hjemme  hos  et  medlem,  og 
med  tiden  blev  hun  døbt.  Hun  var  da  19  år  gammel.  Jeg 
var  ikke  med  til  hendes  dåb,  fordi  jeg  var  arg  modstander 
af  Kirken. 

I  mellemtiden  var  jeg  selv  inde  i  en  svær  periode  i  mit 
liv.  En  dag  besluttede  jeg  at  bladre  i  nogle  blade,  som  stod 
i  vores  avisholder.  Blandt  dem  var  flere  numre  af  A 
Liahona  (portugisisk).  Det  jeg  læste,  vakte  min  interesse. 

Februar/martsnummeret  for  1986  indeholdt  en  artikel 
om  Si  Peterson,  en  ung  mand  fra  Canada,  som  er  lam  (se 
Jeannie  Takahashi,  »En  typisk,  men  dog  enestående 
sidste  dages  hellig«,  s.  22).  Det,  der  især  gjorde  indtryk  på 
mig,  var  Sis  mors  tro  og  udholdenhed. 

Nogenlunde  samtidig,  i  januar  1988,  fik  min  datter 
Monica    blindtarmsbetændelse    og    havde    frygtelige 


smerter.  Lægen  sagde,  at  hun  skulle  opereres  akut. 
Marcella  og  jeg  kørte  med  hende  til  hospitalet  og 
forsøgte  at  trøste  hende.  Henne  på  hospitalet  kom  jeg  i 
tanker  om  de  eksempler  på  tro,  som  jeg  havde  læst  om  i 
A  Liahona.  Jeg  tænkte  især  på  Sis  mor  Anita 
Begienenman. 

Marcella  og  jeg  holdt  Monica  i  vores  arme.  Vi  bad 
med  al  den  tro,  vi  besad.  Kort  efter  bemærkede  vi,  at  hun 
havde  fået  farve  i  kinderne  og  var  holdt  op  med  at  græde. 
Til  vores  overraskelse  fortalte  lægen  os,  at  man  havde 
begået  en  fejl.  Monica  skulle  slet  ikke  opereres.  Vi  gik  alle 
tre  glade  og  taknemlige  hjem. 

Monica  og  jeg  besluttede  at  blive  undervist  af  missi- 
onærerne, og  vi  blev  døbt  den  19.  marts  1988.  Marcella 
tjente  senere  som  fuldtidsmissionær  i  Schweiz  og  er 
nu  gift. 

De  eksempler  på  tro,  som  jeg  fandt  i  A  Liahona,  viste 
mig,  at  mit  tidligere  syn  på  Kirken  var  helt  forkert,  og  de 
gav  mig  styrke,  da  jeg  havde  det  svært.  I  de  år,  der  er  gået 
siden  da,  har  læsningen  af  dette  tidsskrift  konstant 
styrket  mit  vidnesbyrd.  □ 

Kvinderne  ved  graven,  af  William  Bouguereau  (1825-1905) 

De  kvinder,  som  havde  set  den  korsfæstede  Herre  blive  lagt  i  graven,  vendte  senere  tilbage  for  at  salve  hans  lig. 

Stenen  var  rullet  bort  fra  indgangen,  og  Herrens  lig  var  der  ikke  mere.  De  så  to  mænd  i  skinnende  klæder,  som  sagde:  »Hvorfor  leder 

I  efter  den  levende  blandt  de  døde?  Han  er  her  ikke,  han  er  opstået«  (se  Luk  23:55-24:6). 

Gengivet  med  tilladelse  fra  Museum  of  Fine  Art,  Antwerpen  i  Belgien/TPS/Superstock 


V 


i  finder  styrke  i  fællesskabet  og  glæde  i 
visheden  om,  at  vi  er  vor  himmelske  Faders 


børn,  og  at  vi  spiller  en  rolle  i  hans  plan  for  vores 


lykke.  Hvis  unge  af  en  eller  anden  grund  ikke 


føler  sig  tilpas  i  Kirken,  vil  de  måske  søge  tryghed 


i  andre  grupper.  Hvordan  kan  forældre  og  kirke- 


ledere hjælpe  unge  til  at  føle  sig  som  en  del  af 


deres  wards-  eller  grensfamilie?  Se  »Hjælp  de 


unge  til  at  føle  sig  elsket«,  side  42. 


